Το μεσημέρι της Παρασκευής, 23 Δεκεμβρίου π.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος ο Β΄ έφτασε στο διεθνές αεροδρόμιο του Καίρου προερχόμενος από την Κένυα στην οποία πραγματοποιούσε ποιμαντική περιοδεία.\nΣτην αίθουσα επισήμων του αεροδρομίου τον υποδέχθηκαν ο Πατριαρχικός Επίτροπος Καίρου Αρχιμανδρίτης Νικόδημος Πριάγγελος ο Σεβασμιώτατος Μητροπολίτης Θηβαίδος Πορφύριος, ο Θεοφιλ. Επίσκοπος Βαβυλώνος Εμμανουήλ, , οι Αρχιμανδρίτες Γεώργιος και Ισίδωρος, ο Διάκονος Ελπιδοφόρος, ο Επόπτης των οικονομικών του Πατριαρχείου κ. Αντώνιος Διαμαντίδης και η Γενική Πρόξενος της Ελλάδας στο Κάιρο κ. Αικατερίνη Γκίνη, στη συνέχεια ο Μακαριώτατος μετέβη στην Πατριαρχική Επιτροπεία όπου και κατέλυσε.\nΤο απόγευμα της ίδιας ημέρας ο Μακαριώτατος συνεργάστηκε με τον Πατριαρχικό Επίτροπο Καΐρου, και επιτήρησε τα έργα ανακαινίσεως του Καθεδρικού Ναού του Αγίου Νικολάου και της Επιτροπείας.\nΤην επομένη το πρωί 24 Δεκεμβρίου παραμονή της εορτής των Χριστουγέννων ο Μακαριώτατος, δέχθηκε τους μαθητές της Αχιλλοπουλείου Σχολής μαζί με την Διευθύντρια της σχολής κ. Αγγελική Σκουμπή όπου του έψαλλαν τα κάλαντα καθώς επίσης και κληρικούς του Καίρου όπου υπέβαλλαν σέβη και ευχές. Το απόγευμα και στην Ιερά Πατριαρχική Μονή Αγίου Γεωργίου Παλαιού Καΐρου, o Aλεξανδρινός Προκαθήμενος Χοροστάτησε στον Μέγα πανηγυρικό Εσπερινό της Εορτής των Χριστουγέννων συμπαραστατούμενος από τους Σεβ. Μητροπολίτες Ερμουπόλεως Νικόλαο, Θηβαίδος Πορφύριο και τον Θεοφιλ. Επίσκοπο Βαβυλώνος Εμμανουήλ επίσης έλαβαν μέρος ο Έξαρχος της Ρωσικής Εκκλησίας Αρχιμανδρίτης Λεωνίδας Κορμπατσόφ, ο Πατριαρχικός Επίτροπος Καίρου Αρχιμανδρίτης Νικόδημος Πριάγγελος, και κληρικοί του Καίρου. Μετά το πέρας του Εσπερινού ο Προκαθήμενος του Αλεξανδρινού Θρόνου δέχθηκε τις ευχές των πιστών, στην συνέχεια είχε κατ’ ιδίαν συνάντηση με τον συντονιστή εκπαιδεύσεως κ. Ανδρέα Καρατζά. Έπειτα παρακάθισε στην επίσημη εορταστική τράπεζα της Μονής.\nΑνήμερα της Εορτής των Χριστουγέννων ο Μακαριώτατος τέλεσε την Θεία Λειτουργία στον Πατριαρχικό Ιερό Ναό Υπεραγίας Θεοτόκου Ηλιουπόλεως συμπαραστατούμενος από τον Πατριαρχικό Επίτροπο Καίρου Αρχιμ . Νικόδημο Πριάγγελο, τον Σεβ. Μητροπολίτη Θηβαίδος Πορφύριο, τον Θεοφιλ. Επίσκοπο Βαβυλώνος κ Εμμανουήλ και κληρικούς του Καίρου. Παραβρέθηκαν επίσης ο εκπρόσωπος του Προέδρου της Δημοκρατίας της Αιγύπτου κ. Hosny Moymbarak κ.Hani el Nanty, ο στρατηγός Amr el Fayed ως εκπρόσωπος του Υπουργού Εσωτερικών, ο Eπιτετραμμένος της Ελληνικής Πρεσβείας κ. Τσαούσης ο Πρόξενος της Κυπριακής Δημοκρατίας κ. Ανδρέας Κουζούπης, η Γενική Πρόξενος της Ελλάδος κ. Αικατερίνη Γκίνη οι Πρόεδροι της Ελληνικής Κοινότητας και της Κοινότητος των Αραβόφωνων κ. Καβαλής και κ. Hosny αντιστοίχως και πλήθος πιστών. Μετά την Θεία Λειτουργία Ο Πατριάρχης μίλησε επίκαιρα και ευχαρίστησε με Θερμά λόγια τους εκπροσώπους της Αιγυπτιακής Πολιτείας τους εκπροσώπους των Πρέσβεων της Ελλάδος και της Κύπρου τους Προξένους και τους Προέδρους των Κοινοτήτων.\nΣτη συνεχεία δέχθηκε τον εκπρόσωπο του Πατριάρχου της Κοπτικής Εκκλησίας κ. Σενούντα Επίσκοπο Ιωάννη, Πατριαρχικό Επίτροπο Καίρου και την συνοδεία του.\nΚατόπιν ο Αλεξανδρινός Προκαθήμενος με την συνοδεία του μετέβη στο Γηροκομείο και στο Νοσοκομείο της Ελληνικής Κοινότητος όπου ευχήθηκε και μοίρασε δώρα και γλυκά στους τροφίμους και ευλόγησε το Χριστουγεννιάτικο τους Τραπέζι.\nΑκολούθως μετέβη στην Ελληνική Στέγη Ηλιουπόλεως όπου παρακάθισε στο Χριστουγεννιάτικο γεύμα που παρέθεσε προς τιμήν Του η Ε.Κ.Κ και νωρίς το απόγευμα αναχώρησε για την Αλεξάνδρεια οδικώς.\nΑλεξάνδρεια, 7 Ιανουαρίου 2006\n( Επανάληψη αποστολής παλαιού Δελτίου Τύπου λόγω τεχνικού προβλήματος. )\nΚΑΙ ΠΑΣΗΣ ΑΦΡΙΚΗΣ κ.κ. ΘΕΟΔΩΡΟΣ Β’\nΕΥΧΑΡΙΣΤΗΣΕ ΤΟΝ ΣΕΒ. ΜΗΤΡΟΠΟΛΙΤΗ ΦΙΛΙΠΠΩΝ ΝΕΑΠΟΛΕΩΣ ΚΑΙ ΘΑΣΟΥ ΠΡΟΚΟΠΙΟ ΓΙΑ ΤΗΝ ΜΕΓΑΛΗ ΠΡΟΣΦΟΡΑ ΤΗΣ ΙΕΡΑΣ ΜΗΤΡΟΠΟΛΕΩΣ ΦΙΛΙΠΠΩΝ (ΚΑΒΑΛΑΣ) ΣΤΟ ΕΡΓΟ ΤΗΣ ΙΕΡΑΠΟΣΤΟΛΗΣ ΣΤΗΝ ΟΥΓΚΑΝΤΑ.\nΟ Μακαριώτατος Πατριάρχης Αλεξανδρείας Θεόδωρος Β’, την Δευτέρα, 26 Δεκεμβρίου ε.ε., επικοινώνησε τηλεφωνικά μέ τον Σεβ. Μητροπολίτη Φιλίππων κ. Προκόπιο τον οποίο ευχαρίστησε θερμά για την μεγάλη και πολύπλευρη προσφορά της Ιεράς Μητροπόλεως Καβάλας στο ανθρωπιστικό και ιεραποστολικό έργο της Ουγκάντα.\nΜέσα σε κλίμα συγκινήσεως και εγκαρδιότητας διεξήχθη η ολιγόλεπτη τηλεφωνική συνομιλία μεταξύ του Προκαθημένου της Εκκλησίας του Αποστόλου Μάρκου και του Σεβασμιωτάτου Μητροπολίτου Φιλίππων Νεαπόλεως και Θάσου κ. Προκοπίου. Ο Μακαριώτατος αναφέρθηκε στην πρόσφατη 15ήμερη Πατριαρχική και Ιεραποστολική περιοδεία του στην Ιερά Μητρόπολη Ουγκάντας (11-22 Δεκεμβρίου 2005), όπου διαπίστωσε προσωπικά το μεγάλο έργο πού έχει γίνει και την τεράστια συμβολή της Ιεράς Μητροπόλεως Φιλίππων (Καβάλας). Υπενθυμίζεται ότι με τήν πρωτοβουλία του Μητροπολίτου κ.Προκοπίου από χρόνια πρίν, ξεκίνησε η προσπάθεια και συνεχίζεται μέχρι σήμερα. Πρόσφατα, κλιμάκιο του Γραφείου Εξωτερικής Ιεραποστολής της Καβάλας, υπό την πρωτοβουλία και καθοδήγηση του Σεβασμιωτάτου κ. Προκοπίου, επισκέφθηκε την Ουγκάντα για να εγκαινιάσει νέους Ναούς, σχολεία, νοσοκομεία, ιατρεία και να χρηματοδοτήσει τα έργα των ευλαβών Καβαλιωτών.\nΟ Σεβ. Φιλίππων κ.Προκόπιος ηγήθηκε δύο φορές Ιεραποστολικής επισκέψεως και περιοδείας στην Ουγκάντα κατά το παρελθόν, εγκαινίασε Ναούς, σχολεία και νοσοκομεία καί πρόσφερε πολλές χιλιάδες δολλάρια γιά τήν προώθηση των έργων, ενώ υπεσχέθη στον Αλεξανδρινό Προκαθήμενο την συνέχιση της βοηθείας της Ι.Μ.Φιλίππων στο έργο της Ιεραποστολής.\nΟ Πατριάρχης Θεόδωρος Β’, χαρακτήρισε τον Ποιμενάρχη της Αποστολικής Μητροπόλεως Φιλίππων Σεβ. κ. Προκόπιο «κόσμημα της Εκκλησίας και της Θεολογίας» καί ομολόγησε ενθουσιασμένος και κατάπληκτος από τα έργα που επισκέφθηκε στην Ουγκάντα, αποτέλεσμα της πίστεως και της αγάπης για την Ιεραποστολή του χριστεπωνύμου Πληρώματος της Μητροπόλεως Φιλίππων.\nΠΟΙΜΑΝΤΙΚΗ ΕΠΙΣΚΕΨΗ ΤΟΥ ΠΑΤΡΙΑΡΧΗ ΑΛΕΞΑΝΔΡΕΙΑΣ ΣΤΗΝ ΙΕΡΑ ΜΗΤΡΟΠΟΛΗ ΚΕΝΥΑΣ.\nΜετά την ολοκλήρωση της Ποιμαντικής του περιοδείας στην Ουγκάντα ο Μακαριώτατος αεροπορικώς την Τετάρτη, 21 Δεκεμβρίου ε.ε., μετέβη στην Ιερά Μητρόπολη Κένυας όπου θα συνεχίσει την περιοδεία του στις Μητροπόλεις του Θρόνου.\nΑμέσως μετά την άφιξη του στο Αεροδρόμιο «Kenyata» της Κένυας μετέβη στην Εκκλησιαστική Σχολή η οποία αποτελεί τον πυρήνα της Ορθόδοξης Ιεραποστολής στην Αφρική και το «φυτώριο» από το οποίο βγαίνουν πλήρως καταρτισμένοι οι ιθαγενείς κληρικοί και οι υποψήφιοι κληρικοί και κατηχητές που θα υπηρετήσουν στην ιεραποστολή.\nΚατά την συνάντηση του με τους ιεροσπουδαστές ο Αλεξανδρινός Προκαθήμενος εκδήλωσε την αγάπη του προς αυτούς και ευχαρίστησε το Θεό που τον αξιώνει για Τρίτη φορά να βρίσκεται κοντά τους εκεί στην Ριρούτα της Κένυας. Ακολούθως ευχαρίστησε τον Σεβασμιώτατο Μητροπολίτη Κένυας Μακάριο για τον αγώνα του και την καθημερινή του ανάλωση υπέρ των ιεροσπουδαστών και του ποιμνίου της Μητροπόλεως του. Στην συνέχεια ο Σεβ. Μητροπολίτης ευχαρίστησε τον Πατριάρχη για τα καλά του λόγια αλλά περισσότερο για την παρουσία Του εκεί. Τέλος ο Μακαριώτατος προσέφερε στον Σεβασμιώτατο ως ευλογία εικόνα του Αγίου Αθανασίου.\nΑμέσως μετά, ο Πατριάρχης ξεναγείται στους χώρους της Ιεράς Μητροπόλεως όπου περιλαμβάνονται σε μία μεγάλη έκταση τα γραφεία, την Εκκλησιαστική Σχολή, το Οικοτροφείο για τους ιεροσπουδαστές, τους Ναούς, Παιδική Χαρά για τα μικρά αφρικανόπουλα, μεγάλη Βιβλιοθήκη κ.α. Ο Μακαριώτατος εμφανώς ικανοποιημένος από τα έργα αυτά είπε στον Σεβασμιώτατο ότι δημιούργησε μια «Βασιλειάδα».\nΜετά την ξενάγηση στους χώρους αυτούς και αφού επέστρεψαν στην Μητρόπολη, Ο Προκαθήμενος του Αλεξανδρινού Θρόνου ανακοίνωσε την ίδρυση Ανωτέρου Εκκλησιαστικού Σεμιναρίου στην Αλεξάνδρεια, καθώς και ειδικού γραφείου Συνεργασίας και Συντονισμού των Ιεραποστολικών Μητροπόλεων.\nΤο μεσημέρι ο Πατριάρχης παρακάθισε σε γεύμα που παρέθεσε προς τιμή του ο Κύπριος Πρέσβης στην Κένυα με την σύζυγό του κ. Κωνσταντίνος Ηλιάδης και στο οποίο παρευρέθηκε και ο Έλληνας ομόλογος του.\nΤο απόγευμα ο Μακαριώτατος επισκέφθηκε τις ενορίες του Αγίου Νικολάου, του Αγίου Παρθενίου, του Αγίου Κωνσταντίνου και Ελένης, του Αγίου Ανδρέα, του Οσίου Δαυίδ και του Αγίου Νεκταρίου, όλοι οι εφημέριοι με πλήθος κόσμου υποδέχθηκαν τον Πατριάρχη τους τα παιδιά σε όλες τις ενορίες τραγουδούσαν και χόρευαν τοπικούς χορούς, χαρακτηριστικό αφρικανικό καλωσόρισμα.\nΤο βράδυ ο Προκαθήμενος του Αλεξανδρινού Θρόνου παρακάθισε σε δείπνο που παρέθεσε προς τιμήν του η Πρέσβης της Αιγύπτου στο Ναϊρόμπι κα. Nermine Nafik.\nΤην επομένη, Πέμπτη 22 Δεκεμβρίου ε.ε., ο Μακαριώτατος και η συνοδεία του αναχώρησαν για την Δυτική Κένυα προκειμένου ο Πατριάρχης να δει από κοντά κάποιες από τις ενορίες της ιεραποστολής και να εντοπίσει τα βασικά από τα πολλά προβλήματα τους.\nΜετά από μια διαδρομή δίπλα από το ηφαίστειο της Κένυας και το τόπο όπου κατοικεί η φυλή των Μασάϊ η πολυπληθέστερη φυλή της Κένυας έφθασαν στην παλαιά πετρόχτιστη εκκλησία του Αγίου Ελευθερίου μία ενορία τριάντα ετών. Ακολούθησε επίσκεψη στην ενορία του Αγίου Μάμαντος και Νυφοδώρας ο Ναός είναι δωρεά εις μνήμην Μοναχής από την Κύπρο, εδώ υπάρχει κλινική για τους κατοίκους προσφορά της Εκκλησίας της Φιλανδίας η οποία πολύ βοηθά στο έργο της ιεραποστολής στην Αφρική, επίσης υπάρχει και ορφανοτροφείο για τριανταπέντε παιδάκια. Στη συνέχεια επισκέφθηκε την ενορία των Αγίων Ραφαήλ, Νικολάου και Ειρήνης που βρίσκεται δίπλα στην λίμνη Νανσούρα και κτίσθηκε με δωρεά της οικογένειας Δεληγιάννη από την Αθήνα. Στην περιοχή Σουρπάκια ο Μακαριώτατος επισκέφθηκε την ενορία του Αγίου Νεκταρίου. Εκεί ο εφημέριος καλωσόρισε τον Αλεξανδρινό Προκαθήμενο και αναφέρθηκε σε ένα παλαιό πρόβλημα το οποίο με την επέμβαση του Μητροπολίτη λύθηκε και τώρα όλες μαζί οι ενορίες υπό το βλέμμα του Πατριάρχη τους ξεκινούν όλες τις εργασίες από κοινού και οι αποφάσεις τους επίσης παίρνονται υπό το βλέμμα του Πατριάρχη τους. Σε αυτό το σημείο ο Σεβ. Μητροπολίτης Κένυας πήρε το λόγο και ανέφερε ότι ήδη στην περιοχή έχουν ετοιμαστεί τρεις χορτοκαλύβες οι οποίες θα λειτουργήσουν ως ενοριακοί ναοί έως ότου βρεθεί ανάδοχος για την ανέγερση τους. Ο Μακαριώτατος ευχήθηκε σύντομα να ολοκληρωθούν και επισήμανε ότι δίπλα στους Ναούς πρέπει να κτιστούν Σχολεία και Νοσοκομεία που τα χρειάζονται οι πτωχοί Αφρικανοί και στα οποία θα βρουν χριστιανική αγάπη θαλπωρή και ζεστασιά. Ακολούθησε επίσκεψη στην Ενορία της Παναγίας, πρόσφορα του Σεβ. Μητροπολίτη Κυδωνίας και Αποκορώνου Ειρηναίου ο οποίος έχει προσφέρει πολλά στην ιεραποστολή. Στην ενορία της Αγίας Τριάδας ο Μακαριώτατος ευλόγησε τους πιστούς που είχαν συγκεντρωθεί περιμένοντας καρτερικά τον ερχομό του Πατέρα τους που ήρθε από την μακρινή Αλεξάνδρεια τον Φάρο της Αφρικής για να τους δει. Ακολούθησε ο Ιερός Ναό του Αγίου Νεκταρίου που ο πατήρ Σιλουανός με την βοήθεια της πρεσβυτέρας του έφτιαξαν από τσίγκους, λαμαρίνες και λίγα ξύλα, εκεί οι πιστοί δεν ξεπερνούσαν τους επτά, σήμερα ο Ναός είναι πετρόχτιστος και ο αριθμός των χριστιανών αρκετά μεγάλος. Ο Μακαριώτατος συνεχάρη τον π. Σιλουανό και την πρεσβυτέρα του για τον αγώνα τους, ευχαρίστησε το Θεό για το θαύμα αυτό και συνεχάρη τον Μητροπολίτη για τον αγώνα τον οποίο κάνει νύκτα μέρα για τον λαό τον οποίο τον έταξε η Εκκλησία να υπηρετήσει επίσης ευχαρίστησε θερμά όλους τους συνεργάτες του κληρικούς και λαϊκούς που στέκονται στο πλευρό του. Τελευταίος σταθμός της περιοδείας του Μακαριωτάτου ο Ιερός Ναός του Ευαγγελισμού της Θεοτόκου ο Μακαριώτατος εκεί φύτεψε ένα δένδρο στην αυλή συμβολικά και ξεναγήθηκε στην κλινική που έχει φτιάξει εκεί η Εκκλησία για την φιλοξενία των απόρων εγκύων γυναικών. Τέλος ο Μακαριώτατος ευχήθηκε σε όλους Καλά Χριστούγεννα.\nΗ Παρασκευή, 23 Δεκεμβρίου ε.ε., είναι η τελευταία ημέρα της Ποιμαντικής Περιοδείας της Α.Θ.Μ. του Πάπα και Πατριάρχου Αλεξανδρείας και πάσης Αφρικής στις Ιερές Μητροπόλεις Καμπάλας και πάσης Ουγκάντας και Κένυας. Ήταν ένα δεκαήμερο γεμάτο συγκινήσεις και αποκομιδή πλούτου πνευματικού. Το πρωί της ίδιας ημέρας ο Αλεξανδρινός προκαθήμενος αναχώρησε από το αεροδρόμιο «Kenyata» με αεροπλάνο των Κενυατικών Αερογραμμών για το Κάιρο. Τον Μακαριώτατο κατευόδωσαν στο αεροδρόμιο ο Μητροπολίτης Κένυας Μακάριος ο Έλληνας Πρέσβης κ. Πολύδωρος Κοκονάς και ο Επιτετραμμένος της Αιγύπτιας Πρέσβειρας κ. Giacel Ragab.\nΤον Μακαριώτατο που έφθασε στις 15:00 της ίδιας ημέρας στο Αεροδρόμιο του Καίρου υποδέχθηκαν ο Πατριαρχικός Επίτροπος Καίρου Αρχιμανδρίτης Νικόδημος Πριάγγελος, ο Θεοφιλ. Επίσκοπος Βαβυλώνος Εμμανουήλ ο Σεβ. Μητροπολίτης Θηβαίδος Πορφυριός και η Γενικός Πρόξενος της Ελλάδας στο Κάιρο κα Αικατερίνη Γκίνη.\nΟ Μακαριώτατος κατέλυσε στην Πατριαρχική Επιτροπεία Καίρου όπου και θα παραμείνει για την εορτή των Χριστουγέννων όπως προβλέπει το τυπικό του Πατριαρχείου Αλεξανδρείας.\nΕΒΔΟΜΗ ΗΜΕΡΑ ΤΗΣ ΠΟΙΜΑΝΤΙΚΗΣ ΕΠΙΣΚΕΨΗΣ ΤΟΥ ΠΑΤΡΙΑΡΧΟΥ ΑΛΕΞΑΝΔΡΕΙΑΣ ΣΤΗΝ ΙΕΡΑ ΜΗΤΡΟΠΟΛΗ ΚΑΜΠΑΛΑΣ ΚΑΙ ΠΑΣΗΣ ΟΥΓΚΑΝΤΑΣ\nΤην Δευτέρα, 19 Δεκεμβρίου ε.ε., το πρωί η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ με την συνοδεία του αναχώρησαν συνοδευόμενοι από τον Σεβ. Μητροπολίτη Καμπάλας και πάσης Ουγκάντας Ιωνά για την Ανατολική Ουγκάντα. Εκεί ο Μακαριώτατος συνάντησε μία από τις πενήντα τρεις φυλές της Ουγκάντας την φυλή Πασόγκα που αποτελεί και την ενορία του Ιερού Ναού του Αγίου Ιακώβου του πρώτου που έχτισε ο Σεβ. Μητροπολίτης αμέσως μετά την ανάληψη των καθηκόντων του.\nΣτο ομώνυμο χωριό του Αγίου Ιακώβου γίνεται ευαγγελισμός αρκετών ψυχών. Στους χώρους του Ναού λειτουργεί Σχολείο και Νοσοκομείο όπου βρίσκουν παρηγοριά χιλιάδες πονεμένοι αφρικανοί αδελφοί μας από όλες τις κοντινές περιοχές.\nΑμέσως μόλις έφθασε εκεί ο Αλεξανδρινός Προκαθήμενος έτρεξαν πάρα πολλοί για να τον καλωσορίσουν και να πάρουν την ευχή του από τους πρώτους ήταν ο Νομάρχης της περιοχής, ο Φύλαρχος, και πλήθος κόσμου μεγάλοι και μικροί. Καλωσόρισαν τον Πατριάρχη τον ευχαρίστησαν για όλα αλλά του είπαν και τα συνεχόμενα προβλήματα τους όπως η έλλειψη νερού, η νοσηλεία στα νοσοκομεία, τα φάρμακα και οι γιατροί. Έχουν όμως εμπιστοσύνη στο Θεό και περιμένουν καρτερικά να δοθούν λύσεις στα προβλήματα αυτά. Δοξάζουν το Θεό για την συχνή παρουσία εκεί του Επισκόπου τους και την ανέλπιστη ξαφνική παρουσία του Πατριάρχη τους.\nΔοξάζουν οι Αφρικανοί Αδελφοί μας της περιοχής αυτής τον Θεό για την δωρεά ενός τρακτέρ που τους βοηθά να οργώνουν την γη, προσφορά την κας Γεωργίας Γεωργιάδου από την Νίκαια της Αττικής Προέδρου του Ιεραποστολικού Συλλόγου «Ιερός Χρυσόστομος». Ο π. Ι. Τσιαμούλης από τον Πειραιά στέκει και αυτός στο πλευρό της ιεραποστολή της περιοχής αυτής, επίσης μεγάλη είναι και η προσφορά της κας Ελένης Μαλατζή επίσης από τον Πειραιά στην Ιεραποστολή αυτή.\nΣτην ενορία αυτή φιλοξενούνται εβδομήντα οκτώ ορφανά, τα οποία μαζί με όλα τα άλλα παιδιά υψώνουν τα χέρια τους δείχνοντας ότι υπάρχουν και υπάρχουν χάρη στο φιλότιμο και την αγάπη του ιερέα της ενορίας και των συνεργατών του. Στην εκκλησία βρίσκουν καθημερινά θαλπωρή και αγάπη, ζεστό φαγητό και λίγα ρουχαλάκια. Όλα μαζί τραγούδησαν καλωσορίζοντας τον Πατριάρχη τους, στο τέλος ο Μακαριώτατος μοίρασε σε όλα τετράδια, μολύβια και παιχνίδια που τους έστειλαν τα παιδιά των Ελληνικών Σχολείων Αλεξάνδρειας και Καΐρου.\nΣτο τέλος ο Μακαριώτατος χαιρέτισε όλους αφού είναι η τελευταία μέρα της Ποιμαντικής του Περιοδείας στην Ουγκάντα μεταξύ άλλων είπε: «…Είναι η τελευταία ημέρα που βρίσκομαι κοντά σας, στην αληθινή ιεραποστολή, στην Ουγκάντα και φεύγω με τα μάτια της ψυχής μου στραμμένα πάντα σε σας, θα είμαι έτοιμος να επιστρέψω όταν με χρειαστείτε. Ένα μεγάλο ευχαριστώ απευθύνω στον Σεβ. Μητροπολίτη σας κ. Ιωνά και τους εκλεκτούς κληρικούς μας που κοπιάζουν για να φέρουν εις πέρας το δύσκολο έργο τους. Τους συνεργάτες τον περιούσιο λαό του Θεού. Ευχαριστώ από τα βάθη της ψυχής μου τους κοντινούς και τους μακρινούς φίλους της ιεραποστολής που πρόθυμα προσφέρουν λίγη ζεστασιά πάντα στην φάτνη του φτωχού Χριστού της Ουγκάντας, στο Θείο Βρέφος που εδώ είναι ιθαγενής, μικρός, φτωχός, πεινασμένος και χωρίς ρουχαλάκια. Ευχαριστώ όλους και ιδιαίτερα τον πρόεδρο της χώρας αυτής που με δέχθηκε με καλοσύνη και όλες αυτές της μέρες που παρείχε κάθε δυνατή βοήθεια για την πραγματοποίηση του δύσκολου προγράμματος μου. Εύχομαι ολόψυχα ο Θεός να τον ευλογεί και να καμαρώνουμε όλοι μαζί την πρόοδο και την ευημερία της Ουγκάντας και ολόκληρης της Αφρικής.\nΕΚΤΗ ΗΜΕΡΑ ΤΗΣ ΠΟΙΜΑΝΤΙΚΗΣ ΕΠΙΣΚΕΨΗΣ ΤΟΥ ΠΑΤΡΙΑΡΧΟΥ ΑΛΕΞΑΝΔΡΕΙΑΣ ΣΤΗΝ ΙΕΡΑ ΜΗΤΡΟΠΟΛΗ ΚΑΜΠΑΛΑΣ ΚΑΙ ΠΑΣΗΣ ΟΥΓΚΑΝΤΑΣ\nΤην Κυριακή, 18 Δεκεμβρίου ε.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ Αναχώρησε νωρίς το πρωί για Τζίτζα μία περιοχή δύο ώρες μακριά από την Πρωτεύουσα της Ουγκάντας εκεί είναι η ενορία της Αναστάσεως το Ναό της οποίας θεμελίωσε ο σημερινός Αρχιεπίσκοπος Τιράνων και πάσης Αλβανίας κ.κ. Αναστάσιο και που σήμερα θα εγκαινιαστεί από τον Αλεξανδρινό Προκαθήμενο.\nΟ Εφημέριος του Ναού με τους ιθαγενείς είχαν ετοιμάσει μεγάλη υποδοχή για τον Πατριάρχη. Ο Ναός είναι ένα από τα ωραιότερα κτίρια της περιοχής και είναι ο πρώτος Ναός τον οποίο ο Μακαριώτατος εγκαινιάζει σαν Πατριάρχης.\nΣτην ακολουθία εγκαινίων και την Θεία Λειτουργία τον Πατριάρχη πλαισίωναν ο Σεβ. Μητροπολίτης Καμπάλας και πάσης Ουγκάντας Ιωνάς και ο Θεοφιλ. Επίσκοπος Μπουκόμπα Ιερώνυμος ενώ στην ακολουθία ήταν παρόντες ο Επίτιμος Πρόξενος της Κύπρου κ. Νικόλαος Ρούσσος και οι τοπικοί άρχοντες. Μετά την ολοκλήρωση των εγκαινίων ο Μακαριώτατος απευθυνόμενος στους πιστούς επαίνεσε τον Μητροπολίτη για το μεγάλο έργο το οποίο επιτελεί και αφιέρωσε στο Ναό εικόνα του Αγίου Αθανασίου ως ευλογία του Πατριάρχου προς το Ναό.\nΑξίζει να μνημονευθούν εδώ τα ονόματα του Μακαριστού Οβαδία που ξεκίνησε την ιεραποστολή στο τόπο αυτό και του Μακαριωτάτου Αρχιεπισκόπου Αλβανίας που εργάστηκε ψυχή και σώμα στην ιεραποστολή.\nΣτη συνέχεια στον προαύλιο χώρο του Ναού προσφέρθηκαν αναψυκτικά και έγιναν ομιλίες των αρχόντων της περιοχής, ανέφεραν την συγκίνηση τους για την παρουσία του Μακαριωτάτου στην περιοχή τους αλλά και τα προβλήματα που τους απασχολούν ζητώντας από τον Αλεξανδρινό Προκαθήμενο να σταθεί στο πλευρό τους. Ο Μακαριώτατος τους διαβεβαίωσε ότι θα σταθεί στο πλευρό τους αναφέροντας την φράση του Nelson Mantella «Λίγα λόγια να λέμε και πολλά έργα να κάνουμε». Υποσχέθηκε με την βοήθεια της Ελλάδας και των ιεραποστολικών συλλόγων θα γίνει και εκεί σχολείο για τα μικρά παιδιά και Νοσοκομείο.\nΤο Σάββατο, 17 Δεκεμβρίου ε.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ συναντήθηκε με τον μοναδικό ορθόδοξο Βουλευτή της χώρας και την σύζυγο του κ. Wemiyaga Coynty, ο Μακαριώτατος είχε σύντομη συνομιλία μαζί τους τέλος τους ευχήθηκε κάθε επιτυχία στο έργο τους και ευλογία στην οικογένειά τους.\nΣτη συνέχεια ο Αλεξανδρινός Προκαθήμενος και η συνοδεία του αναχώρησαν για τον Άγιο Αντώνιο Μοντέ της Ουγκάντας όπου ο μακαριστός π. Χρυσόστομος Παπασαραντόπουλος ξεκίνησε την πρώτη ιεραποστολή. Κατά την διαδρομή συνάντησαν πλήθος κόσμου όπου έπαιρναν μέρος σε «απολυσιές» κάτι που μοιάζει με το δικό μας μνημόσυνο και στο οποίο γίνεται γεύμα με όλη την οικογένεια. Η φαμίλια γνωρίζεται μεταξύ της, περισσότερο τα νέα μέλη και αναγνωρίζουν από κοινού τον Αρχηγό, τον Γενάρχη της οικογένειας ο οποίος θα ασχολείται με ότι αφορά την οικογένεια. Η εξουσία είναι κληρονομική.\nΣτον Ιερό Ναό Αγίου Αντωνίου Μοντέ ο Πατριάρχης τέλεσε την Θεία Λειτουργία συμπαραστατούμενος από τον Σεβ. Μητροπολίτη Καμπάλας και Πάσης Ουγκάντας Ιωνά και τον Θεοφιλ. Επίσκοπο Μπουκόμπα Ιερώνυμο. Στο τέλος της Θείας Λειτουργίας ο Μακαριώτατος απευθυνόμενος στους πιστούς αναφέρθηκε στον αναχωρητή Άγιο Αντώνιο και στον εορταζόμενο Άγιο Διονύσιο. Ευχαρίστησε εμφανώς συγκινημένος τον Μητροπολίτη Καμπάλας κ. Ιωνά για το δύσκολο έργο το οποίο επιτελεί κάτω από αντίξοες συνθήκες και του προσέφερε εικόνα του Αγίου Αθανασίου. Στην Θεία Λειτουργία έψαλαν τριάντα παιδιά και παραβρέθηκε και ο Ρωμαιοκαθολικός Ιερέας της περιοχής.\nΟ Ναός του Αγίου Αντωνίου είναι λυόμενος και δίπλα βρίσκονται τα υλικά για την ανοικοδόμηση του νέου. Θλίψη φέρνει το γεγονός ότι δίπλα στο ναό τα θρανία του σχολείου βρίσκονται στο χώμα κάτω από πλαστικούς μουσαμάδες στερεωμένους σε ξύλινα καδρόνια, εκεί διδάσκονται τα παιδιά περιμένοντας καρτερικά κάποιο θαύμα που θα ευλογήσει και την δική τους περιοχή για να κτιστεί ένα σχολείο. Τους λείπει και το ιατρείο αναγκάζοντας τους όταν αρρωστήσουν να πηγαίνουν πολύ μακριά. Ο Μακαριώτατος φύτεψε συμβολικά ένα δένδρο μάγκο , ώστε οι προσδοκίες τους να καρποφορήσουν όπως το δένδρο αυτό και διάβασε μία ευχή σταυρώνοντας το έδαφος με μία τσάπα για να γίνει γεώτρηση, κάποιοι από την Ελλάδα προσέφεραν κάποια χρήματα για το ξεκίνημα αυτού του έργου ώστε να ξεδιψούν τα χείλη των ανθρώπων που ζουν εκεί.\nΔεύτερος σταθμός της περιοδείας αυτής ήταν η ενορία του Αγίου Σίλα, ο Ναός του οποίου είναι κτισμένος σε οικόπεδο το οποίο δώρισε ο π. Πέτρος που υπηρετεί στην Μητρόπολη Καμπάλας και πάσης Ουγκάντας, άνθρωπος αξιόλογος, καθηγητής Πανεπιστημίου φιλοξενεί στο σπίτι του δέκα οκτώ ορφανά παιδιά που οι γονείς τους πέθανα από AIDS. Ο Ναός κτίσθηκε από την Ιερά Μητρόπολη Φιλίππων, Νεαπολέως και Θάσου. Ο Μακαριώτατος ευχαριστεί και τους δύο από τα βάθη της καρδιά του.\nΤρίτος Σταθμός ο Ιερός Ναός της Μεταμορφώσεως του Σωτήρος σε ένα καταπράσινο λόφο γεμάτο με έργα Θεού απόδειξη της αγάπης του ανθρώπου προς τον άνθρωπο κτιριακές εγκαταστάσεις οι οποίες έγιναν με έξοδα της Ιεράς Μητροπόλεως Κισσάμου και Σελίνου που φιλοξενούν διακόσια πενήντα κορίτσια και τριακόσια αγόρια, μένουν εκεί σιτίζονται και μαθαίνουν τέχνες ζουν με την αγάπη του Μητροπολίτη και το βλέμμα των πιστών. Ο Μακαριώτατος βλέποντας τον κόπο δέκα υποψηφίων μοναχών, την έλλειψη σε σχολεία , ιατρεία, νοσοκομεία ειδικά για τους ασθενείς του AIDS αλλά και την έλλειψη των απαραιτήτων για την διαβίωση των ιθαγενών άφησε στον Σεβασμιώτατο μικρό χρηματικό ποσό για να απαλύνει τον πόνο των δικών Του παιδιών.\nΤΕΤΑΡΤΗ ΜΕΡΑ ΤΗΣ ΠΟΙΜΑΝΤΙΚΗΣ ΕΠΙΣΚΕΨΗΣ ΤΟΥ ΠΑΤΡΙΑΡΧΟΥ ΑΛΕΞΑΝΔΡΕΙΑΣ ΣΤΗΝ ΙΕΡΑ ΜΗΤΡΟΠΟΛΗ ΚΑΜΠΑΛΑΣ ΚΑΙ ΠΑΣΗΣ ΟΥΓΚΑΝΤΑΣ\nΤην Παρασκευή, 16 Δεκεμβρίου ε.ε., στις 5:30 το πρωί η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ παρακολούθησε τον Όρθρο στον Ιερό Μητροπολιτικό Ναό Αγίου Νικολάου στην Καμπάλα της Ουγκάντας.\nΣτην συνέχεια δόθηκε πρωινό στον προαύλιο χώρο του Πνευματικού Κέντρου. Εκεί ο Μακαριώτατος είχε την ευκαιρία να συναντήσει δέκα υποψήφιες Μοναχές και να μιλήσει μαζί τους, η συνάντηση αυτή είχε ένα ιδιαίτερο χαρακτήρα διότι η δημιουργία γυναικείου μοναστηριού στην Ιερά Μητρόπολη Καμπάλας και πάσης Ουγκάντας θα αποτελέσει το πρώτο γυναικείο φυτώριο εργατών της ιεραποστολής και μάλιστα ιθαγενών. Ο Μακαριώτατος έκανε αναλυτική αναφορά στην σημασία του μοναχισμού στην Ορθόδοξη Εκκλησία και κατόπιν αναφέρθηκε στο μοναχισμό της Αιγύπτου, συνεχάρη τον Μητροπολίτη για αυτή του την προσπάθεια διότι έχει μεγάλη σημασία για την ιεραποστολή.\nΤο μεσημέρι ο Μακαριώτατος παρακάθισε σε γεύμα που προσέφερε προς τιμήν του ο Σεβασμιώτατος Μητροπολίτης.\nΤο απόγευμα ο Αλεξανδρινός Προκαθήμενος έψαλλε με τα παιδιά της σχολής την ακολουθία του Εσπερινού για την εορτή του Αγίου Διονυσίου.\nΤο βράδυ ο Επίτιμος Πρόξενος της Κύπρου στην Ουγκάντα κ. Νικόλαος Ρούσσος παρέθεσε δείπνο προς τιμήν του Μακαριωτάτου στην Προξενική Κατοικία. Στο δείπνο παρακάθισαν επίσης ο Σεβ. Μητροπολίτης Ουγκάντας Ιωνάς, ο Θεοφιλ. Επίσκοπος Μπουκόμπα Ιερώνυμος, ο Εκπρόσωπος του Προέδρου της χώρας αρχηγός στρατού στρατηγός Nyaka Hirima, ο Πρέσβης της Αιγύπτου κ. Reda Bobars, οι Πρεσβευτές της Ρωσίας, της Ερυθραίας, της Αιθιοπίας και εκπρόσωποι άλλων δογμάτων. Ο Μακαριώτατος ευχαρίστησε τον κ. Ρούσσο για την φιλοξενία και ευχαρίστησε όλους για την αγάπη τους. Ακολούθως μίλησε ο Σεβασμιώτατος Μητροπολίτης Καμπάλας.\nΤΡΙΤΗ ΜΕΡΑ ΤΗΣ ΠΟΙΜΑΝΤΙΚΗΣ ΕΠΙΣΚΕΨΗΣ ΤΟΥ ΠΑΤΡΙΑΡΧΟΥ ΑΛΕΞΑΝΔΡΕΙΑΣ ΣΤΗΝ ΙΕΡΑ ΜΗΤΡΟΠΟΛΗ ΚΑΜΠΑΛΑΣ ΚΑΙ ΠΑΣΗΣ ΟΥΓΚΑΝΤΑΣ\nΤο πρωί της Πέμπτης, 15 Δεκεμβρίου ε.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ χοροστάτησε στο Όρθρο της εορτής του Αγίου Ελευθερίου και στην συνέχεια τέλεσε την Θεία Λειτουργία στον Ιερό Μητροπολιτικό Ναό του Αγίου Νικολάου στην Καμπάλα της Ουγκάντας. Την Θεία Λειτουργία παρακολούθησαν πλήθος πιστών.\nΜετά το πρωινό ο Αλεξανδρινός Προκαθήμενος και η συνοδεία του συνοδευόμενοι από τον Σεβ. Μητροπολίτη Καμπάλας και πάσης Ουγκάντας Ιωνά περιόδευσαν στην Βόρειο Ουγκάντα στα σύνορα με το Σουδάν.\nΣτην κωμόπολη Λουέρο ο Μακαριώτατος επισκέφθηκε τον Ιερό Ναό Αγίου Λαυρεντίου προσφορά της Ιεράς Μητροπόλεως Μεγάρων και Σαλαμίνος, εκεί τον Αλεξανδρινό Προκαθήμενο υποδέχθηκαν ο Εφημέριος με τις αρχές του τόπου και πολλούς πιστούς Αφρικανούς, άνθρωποι φτωχοί μα γεμάτοι καλοσύνη και χαρά. Εψάλλει Δοξολογία και στην συνέχεια στο προαύλιο του Ναού τραγούδησαν και χόρεψαν τα μικρά παιδιά. Σπίτια τους οι χορτοκαλύβες. Κάτω από υπόστεγο κατασκευασμένο από πασσάλους και σκεπή από νάιλον στάθηκε ο Μακαριώτατος και άκουσε τα προβλήματα τους, ζητούν σχολείο και νοσοκομείο. Ο Μακαριώτατος αφού τους ευχαρίστησε για την όμορφη απλή και ταπεινή φιλοξενία τους είπε ότι με τις δυνάμεις που έχει θα σταθεί στο πλευρό τους και στον αγώνα τους και θα προσπαθήσει να κάνει εκεί Σχολείο και Νοσοκομείο, το ονειρό τους θα γίνει πραγματικότητα.\nΣτη συνέχεια ο Μακαριώτατος επισκέφθηκε τον Ιερό Ναό Αγίου Κωνσταντίνου και Ελένης ο οποίος είναι ασκεπής και μόνο με τούβλα χωρίς σοβάδες και ασβέστες. Η ζωντάνια των ιθαγενών κατοίκων όμως είναι πολύ μεγάλη. Χάρηκαν με την παρουσία του Πατριάρχη τους έψαλλαν και χόρεψαν αρκετά και στο τέλος ζήτησαν και αυτοί την βοήθεια του πνευματικού τους Πατέρα. Είναι πάρα πολύ φτωχοί είναι πρόσφυγες που ο πόλεμος τους έριξε στον τόπο εκεί και προσπαθούν να επιβιώσουν. Χρειάζονται Νοσοκομείο γιατί οι αρρώστιες είναι πολλές, Σχολείο για να μπορούν τα παιδιά τους να μαθαίνουν γράμματα, τροφή, ρούχα, παπούτσια αφού στερούνται ακόμα και τα βασικά για την διαβίωσή τους. Αυτοί οι Αφρικανοί αδελφοί μας περιμένουν πολλά από την αγάπη των ανθρώπων της Ιεραποστολής. Αυτών που Νιώθουν τον πόνο της φτώχειας και της δυστυχίας, την προσφυγιά.\nΜε αγάπη ο Μακαριώτατος προσέφερε διακόσιες κουβέρτες για να ζεσταίνονται τα γυμνά κορμιά του τις κρύες και υγρές αφρικανικές νύκτες και τους υποσχέθηκε ότι μόλις γυρίσει στην Αλεξάνδρεια θα ενδιαφερθεί αμέσως να στείλει αρκετά πράγματα για να απαλύνει τον πόνο τους και να μπορέσουν και αυτοί να εορτάσουν ζεστά και όμορφα Χριστούγεννα.\nΕΚΘΕΣΗ ΤΟΥ ΣΕΒΑΣΜΙΩΤΑΤΟΥ ΜΗΤΡΟΠΟΛΙΤΟΥ ΚΑΜΠΑΛΑΣ ΚΑΙ ΠΑΣΗΣ ΟΥΓΚΑΝΤΑΣ ΓΙΑ ΤΗΝ ΚΑΤΑΣΤΑΣΗ ΤΟΥ ΙΕΡΟΥ ΚΛΗΡΟΥ ΣΤΗΝ ΟΥΓΚΑΝΤΑ\nΣΥΝΑΝΤΗΣΗ ΙΕΡΕΩΝ ΜΕ ΤΗΝ Α. Θ. ΜΑΚΑΡΙΟΤΗΤΑ ΤΟΝ ΠΑΠΑ ΚΑΙ ΠΑΤΡΙΑΡΧΗ ΑΛΕΞΑΝΔΡΕΙΑΣ ΚΑΙ ΠΑΣΗΣ ΑΦΡΙΚΗΣ κ.κ. ΘΕΟΔΩΡΟ Β' ΣΤΟ ΠΝΕΥΜΑΤΙΚΟ ΚΕΝΤΡΟ – ΚΑΜΠΑΛΑΣ ΤΗΣ ΟΥΓΚΑΝΤΑΣ , 14-12-2005\nΤο 1997 οι ιερείς στην Ουγκάντα ήταν 23\nΑπ' αυτούς, 5 ιερείς ήσαν ήδη γηραιοί, μη ασκούντες\nΑπό το 1972 ως το 1997 (25 χρόνια) χειροτονήθηκαν μόνο 14 ιερείς στην Ουγκάντα!\nΑπό όλους αυτούς, έχουν κοιμηθεί συνολικά 17 ιερείς μέχρι σήμερον.\nΑπό το 1997 ως 2004, οι. παλιότεροι έχουν μείνει μόνο 14 και οι καινούργιοι μαζί με τους διακόνους είναι 30. (Οι ιεροδιάκονοι είναι 8 από το 2004.)\nΑυτή η κατάσταση του κλήρου επί χρόνια έδρασε δυσμενώς στην ενοριακή ζωή της Επαρχίας. Αν θυμηθούμε και την κατάσταση των εμφυλίων πολέμων στη χώρα, από το 1966 μέχρι σήμερα, καταλαβαίνουμε εύκολα γιατί οπισθοδρόμησε το έργο της Εκκλησίας στην Επαρχία αυτή. Το 1998 δημοσιεύσαμε μια μικρή εργασία πάνω στα προβλήματα της Ορθόδοξης Εκκλησίας στην Ουγκάντα "ONLY FOR ESSENTIAL WORKERS"\nΣ7 αυτή την εργασία αποδείχθηκε ότι μεταξύ 1919 και 1998, (δηλαδή στα 79 χρόνια!), περισσότερες από 50 Ορθόδοξες κοινότητες διαλύθηκαν τελείως, και οι πρώην Ορθόδοξοι πιστοί έγιναν είτε Ρωμαιοκαθολικοί, είτε Αγγλικανικοί ή Προτεστάντες. Αυτό ήταν πολύ βαρύ κτύπημα στη πρόοδο του ιεραποστολικού τούτου έργου!\nΔΕΥΤΕΡΗ ΜΕΡΑ ΤΗΣ ΠΟΙΜΑΝΤΙΚΗΣ ΕΠΙΣΚΕΨΗΣ ΤΟΥ ΠΑΤΡΙΑΡΧΟΥ ΑΛΕΞΑΝΔΡΕΙΑΣ ΣΤΗΝ ΙΕΡΑ ΜΗΤΡΟΠΟΛΗ ΟΥΓΚΑΝΤΑΣ\nΤην Τρίτη, 13 Δεκεμβρίου ε.ε., κατά την συνάντηση του Μακαριωτάτου με τον Αντιπρόεδρο της Ουγκάντας έγιναν τα εγκαίνια ενός σπουδαίου νοσοκομείου για τους πτωχούς και για το οποίο βοήθησε πάρα πολύ ο Μητροπολίτης Ιωνάς ο οποίος εδώ και επτά χρόνια είναι Πρόεδρος του Συνδέσμου των Εκκλησιών Ορθοδόξων, Καθολικών και Προτεσταντών της περιοχής.\nΤην Τετάρτη, 14 Δεκεμβρίου ε.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ παρακολούθησε την ακολουθία του Όρθρου στον Ιερό Μητροπολιτικό Ναό του Αγίου Νικολάου.\nΑμέσως μετά το πρωινό ο Σεβ. Μητροπολίτης Καμπάλας και πάσης Ουγκάντας Ιωνάς ξενάγησε τον Μακαριώτατο στις εγκαταστάσεις της Ι. Μητροπόλεως και στα Ιδρύματα που υπάρχουν στους χώρους της τα οποία δεν είναι και λίγα. Τα ιδρύματα αυτά έχουν γίνει με προσφορές Ελλήνων και άλλων και επιτελούν το φιλανθρωπικό τους σκοπό στο ακέραιο.\nΑρχικά ο Αλεξανδρινός Προκαθήμενος επισκέφθηκε το Νοσοκομείο όπου πολλοί ταλαιπωρημένοι δυστυχείς πτωχοί αφρικανοί αδελφοί μας βρίσκουν ζεστασιά και γιατρειά στις ασθένειες που θεραπεύονται εντελώς δωρεάν από γιατρούς που συνεργάζονται με τον Μητροπολίτη, επίσης υπάρχει Φαρμακείο για τις πρώτες ανάγκες τους. Ο Μακαριώτατος στάθηκε σε αρκετούς θαλάμους μίλησε με τους ασθενείς και προσευχήθηκε για αυτούς. Η δυσκολότερη στιγμή ήταν όταν αντίκρισε πολλά μικρά παιδιά και ιδίως εκείνα που πάσχουν από AIDS όπου εκλιπαρούσαν για ζωή. Στη συνέχεια ο Μακαριώτατος επισκέφθηκε τα σχολεία της Ι. Μητροπόλεως όπου σπουδάζουν 700 παιδία σε Δημοτικό, Γυμνάσιο, Λύκειο. Ακολούθως ο Πατριάρχης επισκέφθηκε το ορφανοτροφείο θηλαίων και τους χώρους στους οποίους στεγάζονται 250 οικότροφοι των σχολών της Μητροπόλεως. Στους χώρους αυτούς υπάρχει και χώρος για μάθηση χρήσης κομπιούτερ καθώς και μεγάλη βιβλιοθήκη με λιγοστά όμως βιβλία στα ελληνικά και αγγλικά, έτσι τα παιδιά μπορούν και να διαβάζουν.\nΓύρω από τα κτίρια της Ιεράς Μητροπόλεως υπάρχουν πτωχές οικογένειες οι οποίες βρίσκουν εκεί ζεστό φαγητό και διάφορα είδη πρώτης ανάγκης τα οποία προσφέρει η Ιερά Μητρόπολη.\nΟ Μακαριώτατος υποσχέθηκε πλήρη στήριξη στο μεγάλο αυτό έργο της Ιεραποστολικής αυτής Μητροπόλεως του Πατριαρχείου διότι όπως ο Μακαριώτατος είπε διαπιστώνει ότι η Μητρόπολή έχει ανάγκη από πολλά ακόμη.\nΣτις 11:30 το πρωί της ίδιας ημέρας ο Μακαριώτατος συναντήθηκε με τους ιερείς και τους υποψήφιους κληρικούς της Μητροπόλεως. Ο Σεβασμιώτατος αφού καλωσόρισε τον Μακαριώτατο στη συνάντηση αυτή αναφέρθηκε στο δύσκολο έργο των Ουγκαντέζων κληρικών και στην σκληρή πραγματικότητα που αντιμετωπίζουν στις ενορίες τους οι οποίες παρουσιάζουν πολλές ελλείψεις, στην ερώτηση του Μακαριωτάτου σε δύο κληρικούς για το πώς εργάζονται στις ενορίες τους η απάντηση ήταν ότι εργάζονται σκληρά με πόνο ψυχής με ιδρώτα και αίμα για να βοηθήσουν το ποίμνιο τους στον αγώνα του, τα μεταφορικά μέσα λιγοστά έως ανύπαρκτα, οι αποστάσεις μεγάλες, η οικονομική βοήθεια λιγοστή τη στιγμή που συμπάθεια και στήριξη περιμένουν πολλοί, άλλος τροφή, άλλος εργασία, άλλος ρουχισμό, άλλος φάρμακα και όλοι είδη πρώτης ανάγκης απαραίτητα για την ζωή τα οποία οι ιερείς με δυσκολία βρίσκουν και όχι πάντα διότι είναι δύσκολο να τα προμηθευτούν.\nΟι γονείς φορείς του AIDS εμπιστεύονται πριν το Θάνατο τους τα παιδιά τους στους ιερείς οι οποίο για το σκοπό αυτό έχουν δημιουργήσει κέντρα υγείας τα οποία όμως αδυνατούν να τα λειτουργήσουν λόγω έλλειψης χρημάτων. Οι κατηχητές αποχωρούν διότι δεν έχουν χρόνο για την κατήχηση αφού ψάχνουν δουλειά για να ζήσουν έτσι δημιουργείται πρόβλημα στο Ιεραποστολικό έργο και στο φωτισμό των αφρικανών.\nΟ Προκαθήμενος του Αλεξανδρινού θρόνου αφού άκουσε όλα αυτά παρότρυνε τους ιερείς να βρουν τρόπους για στήριξη εκ των ενόντων όπως την καλλιέργεια της γης , τυποποιήσεις διαφόρων προϊόντων, την πώληση αγαθών που θα παράγουν και γενικά στήριξη των ενοριών από μεθοδευμένη εργασία. Επίσης ο Μακαριώτατος ανέφερε ότι θα δημιουργήσει γέφυρα επικοινωνίας και συνεργασίας για στήριξη και συμπαράσταση όλου αυτού του κουρασμένου κόσμου από τις κακουχίες και τις ανάγκες.\nΤελειώνοντας ο Μακαριώτατος ευχαρίστησε για μία ακόμα φορά τον Μητροπολίτη από βάθους καρδίας και όλοι μαζί έψαλαν δοξάζοντας τον Θεό ενώ παρότρυνε όλους να μην ξεχνούν την δύναμη της προσευχής.\nΣτην συνέχεια, ακολούθησε γεύμα το οποίο προσέφερε ο Μητροπολίτης προς τιμήν του Μακαριωτάτου.\nΑμέσως μετά ο Μακαριώτατος είχε συνάντηση με τον Θεοφιλέστατο Επίσκοπο Μπουκόμπα Ιερώνυμο.\nΕΠΙΣΗΜΗ ΠΟΙΜΑΝΤΙΚΗ ΕΠΙΣΚΕΨΗ ΤΟΥ ΠΑΤΡΙΑΡΧΗ ΑΛΕΞΑΝΔΡΕΙΑΣ ΣΤΗΝ ΟΥΓΚΑΝΤΑ\nΤην Τρίτη, 13 Δεκεμβρίου ε.ε., και στις 8:45 το πρωί, η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄, συνοδευόμενος από τον Αρχιμανδρίτη Νήφωνα Τσαβαρή, αφίχθηκε στο Entebe της Ουγκάντας προερχόμενος από Κάιρο και Κένυα προκειμένου να πραγματοποιήσει Επίσημη Ποιμαντική Επίσκεψη.\nΤον Μακαριώτατο υποδέχθηκαν στο αεροδρόμιο όλοι οι ιερείς της Μητροπόλεως με επικεφαλή τον Σεβ. Μητροπολίτη Καμπάλας και πάσης Ουγκάντας Ιωνά, επίσης τον Μακαριώτατο υποδέχθηκαν ο Πρέσβης της Αιγυπτιακής Κυβέρνησης στην Ουγκάντα κ. Reda Babar, o Γενικός Πρόξενος της Αιγύπτου Gamal Tawrik, o Γενικός Γραμματέας Tamel Hammad, ο Πρόξενος της Κύπρου κ. Νικόλαος Ρούσσος και πλήθος πιστών εκ μέρους των οποίων προσέφεραν ανθοδέσμες στον Μακαριώτατο μικρά κοριτσάκια. Αμέσως μετά όλοι μαζί οι πιστοί έψαλαν στον Μακαριώτατο αφρικανικά τραγούδια και εκκλησιαστικούς ύμνους.\nΣτην συνέχεια σχηματίστηκε αυτοκινητοπομπή η οποία κατευθύνθηκε στο Μητροπολιτικό Ναό του Αγίου Νικολάου. Εκεί ο Σεβ. Μητροπολίτης Καμπάλας και πάσης Ουγκάντας προσφωνώντας τον Μακαριώτατο τον ευχαρίστησε για την παρουσία του στην αφρικανική αυτή χώρα και υποσχέθηκε στο Αλεξανδρινό Προκαθήμενο σκληρή δουλειά για την πρόοδο της ιεραποστολής. Ακολούθως ο Μακαριώτατος ευχαρίστησε τον Μητροπολίτη για την υποδοχή ευχαρίστησε τον Θεό για την επίσκεψη αυτή και αναφέρθηκε στο πολύπλευρο έργο των Μητροπόλεων του Θρόνου στην Αφρικανική Ήπειρο. Μετά το τέλος της ομιλίας του Πατριάρχη το πλήθος ενθουσιασμένο από την παρουσία του πνευματικού πατέρα της Αφρικής άρχισε να ψάλει ύμνους ευχαριστώντας τον Θεό για την παρουσία του Πατριάρχη στην χώρα τους. Παρόντες ήταν ο Πρέσβης της Αιγύπτου, Ο Πρέσβης της Ερυθραίας, ο Πρόξενος της Κύπρου και ο Δήμαρχος της περιοχής και άλλοι. Ακολούθησε δεξίωση στον προαύλιο χώρο του Μητροπολιτικού Μεγάρου όπου το αφρικανικό ποίμνιο έψαλε ύμνους τραγούδησε τοπικά τραγούδια και καλωσόρισε τον Μακαριώτατο με τοπικούς χώρους.\nΣτις 2:30 το μεσημέρι παρατέθηκε επίσημο γεύμα (Bebala) με νηστίσιμα εδέσματα από τον Μητροπολίτη προς τιμήν του Πατριάρχου και της συνοδείας του και την συμμετοχή όλων των κληρικών της Μητροπόλεως.\nΣτην συνέχεια ο Μακαριώτατος με την συνοδεία του αναχώρησαν για την Μασουλίτα στην διαδρομή ο Αλεξανδρινός Προκαθήμενος θαύμασε τους καταπράσινους κάμπους της Ουγκάντας, την λίμνη Βικτόρια και χωριά ιθαγενών με χορτάρινες καλύβες. Εκεί ο Αντιπρόεδρος της Ουγκαντέζικης Κυβέρνησης Dr. Boykenia kiripats υποδέχθηκε τον Πατριάρχη και ακολούθησε εγκάρδια συζήτηση κατά τη οποία ο Αντιπρόεδρος ευχαρίστησε τον Μακαριώτατο για την προσφορά της ιεραποστολής στην χώρα του. Να σημειωθεί ότι ο Σεβ. Μητροπολίτης Ουγκάντας Ιωνάς είναι ιθαγενής και πρόεδρος του συμβουλίου των Χριστιανικών Θρησκειών ολοκλήρου της περιοχής και καθημερινά με περισσή αφοσίωση καταναλώνεται στο να απαλύνει τον πόνο όλων ανεξαιρέτως των Αφρικανών.\nΜετά από αρκετή ώρα ο Μακαριώτατος και η συνοδεία το επέστρεψαν στην έδρα της Ιεράς Μητροπόλεως όπου και κατέλυσαν στο Μητροπολιτικό Μέγαρο.\nΗ Α.Θ.Μ. Ο ΠΑΠΑΣ ΚΑΙ ΠΑΤΡΙΑΡΧΗΣ ΑΛΕΞΑΝΔΡΕΙΑΣ ΚΑΙ ΠΑΣΗΣ ΑΦΡΙΚΗΣ ΘΕΟΔΩΡΟΣ Β ΤΕΛΕΣΕ ΤΑ ΘΥΡΑΝΟΙΞΙΑ ΤΟΥ ΙΕΡΟΥ ΝΑΟΥ ΑΓΙΟΥ ΣΠΥΡΙΔΩΝΟΣ ΧΕΛΟΥΑΝ (ΚΑΪΡΟΥ)\nΟ Μακαριώτατος Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β, την Κυριακή το πρωί 11 Δεκεμβρίου ιερούργησε στον Ιερόν Ναό Αγίου Σπυρίδωνος Χελουάν Καΐρου, και στο τέλος της Πατριαρχικής Θείας Λειτουργίας τέλεσε την Ακολουθία των Θυρανοιξίων του ανακαινισμένου Ιερού Ναού.\nΣτην πανηγυρική Θεία Λειτουργία συμμετείχαν ο Σεβασμ. Μητροπολίτης Θηβαϊδος κ. Πορφύριος,ο Θεοφιλ. Επίσκοπος Βαβυλώνος κ. Εμμανουήλ, Καθηγούμενος της Ιεράς Πατριαρχικής Μονής Αγίου Γεωργίου Παλαιού Καΐρου, και Κληρικοί του Πατριαρχείου. Επίσης ο π. Ευέλθων, Εφημέριος της Ενορίας του Παραλιμνίου της μαρτυρικής Κύπρου, ο οποίος κατέφθασε στο Κάιρο με πολυπληθή ομάδα 400 Ελληνοκυπρίων οι οποίοι συνέβαλλαν δυναμικά στην ανακαίνιση του περικαλλούς Ναού του Αγίου Σπυρίδωνος.\nΣτο τέλος της Πατριαρχικής Θείας Λειτουργίας ο π. Ευέλθων επικεφαλής της ομάδας των προσκυνητών από το Παραλίμνι, πρόσφερε στον Μακαριώτατο ένα παραδοσιακό κυπριακό δοχείο ενώ ο Αλεξανδρινός Προκαθήμενος αντιπρόσφερε στον ακούραστο εργάτη της Ιεραποστολής πατέρα Ευέλθωνα ένα Μυροδοχείο.\nΣτη Θεία Λειτουργία των Θυρανοιξίων συμμετείχε ο Πανοσιολ. Αρχιμ. κ. Γρηγόριος Χατζηουρανίου, Ιεροκήρυκας της Ιεράς Αρχιεπισκοπής Κύπρου και εκπρόσωπος του Σεβ. Μητροπολίτου Λεμεσού κ. Αθανασίου.\nΣτο αμέσως μετά την Ιερουργία του Μακαριωτάτου Πατριάρχου προσφερόμενο γεύμα, στην Ελληνική Στέγη Ηλιουπόλεως, προς τιμήν των παρόντων εκ Κύπρου προσκυνητών, ακολούθησαν προπόσεις και χαιρετισμοί των παραγόντων της Ελληνικής Παροικίας και των Ελληνικών Διπλωματικών Αρχών.\nΗ παρουσία και συμμετοχή της Εκκλησίας της Κύπρου στο πολύπλευρο έργο της Ιεραποστολής στην Αφρική είναι δυναμική και ουσιαστική σε πολλές Ιερές Μητροπόλεις και Επισκοπές του Πατριαρχικού Θρόνου Αλεξανδρείας. Μάλιστα αυτή την περίοδο βρίσκονται σε εξέλιξη μεγάλα και σοβαρά έργα τα οποία συνδράμουν και χρηματοδοτούν οι ευλαβείς Κύπριοι χριστιανοί, συνεχίζοντας μία μακρόχρονη παράδοση και ιστορία προσφοράς και αγάπης.\nΑύριο Δευτέρα 12 Δεκεμβρίου η Α.Θ.Μ. ο Πάπας και Πατριάρχης Αλεξανδρείας και Πάσης Αφρικής Θεόδωρος Β� αναχωρεί για την μακρινή Ουγκάντα όπου θα πραγματοποιήσει πολυήμερη Ποιμαντορική και Ιεραποστολική Περιοδεία.\nΗ Α.Θ.Μ. Ο ΠΑΠΑΣ ΚΑΙ ΠΑΤΡΙΑΡΧΗΣ ΑΛΕΞΑΝΔΡΕΙΑΣ ΚΑΙ ΠΑΣΗΣ ΑΦΡΙΚΗΣ ΘΕΟΔΩΡΟΣ Β’ ΣΤΗΝ ΙΕΡΑ ΜΟΝΗ ΑΓΙΟΥ ΓΕΩΡΓΙΟΥ ΡΑΪΘΟΥΣ\nΟ Μακαριώτατος Πατριάρχης Θεόδωρος Β’ συνωδευόμενος από τους Σεβ. Μητροπολίτες Σιναίου κ.Δαμιανό, Ερμουπόλεως κ. Νικόλαο και Θηβαϊδος κ. Πορφύριο, τον Εξοχώτατο Πρέσβη της Ελλάδος στην Αίγυπτο κ. Παναγιώτη Βλασσόπουλο, έφθασε στη γυναικεία Ιερά Μονή Φαράν για σύντομο προσκύνημα.\nΑμέσως ο Μακαριώτατος και η συνοδεία του κατευθύνθηκαν στην Ιερά Μονή Αγίου Γεωργίου Ραϊθούς, όπου του επεφυλάχθη υποδοχή με κάθε επισημότητα και εγκαρδιότητα από τον Καθηγούμενο της Ιεράς Μονής Αρχιμ. Αρσένιο και τους αδελφούς της Μονής.\nΜετά τη δοξολογία και τη δέηση για την υποδοχή του Πατριάρχου ακολούθησε επίσημο γεύμα στην τράπεζα όπου έγιναν οι σχετικές προσφωνήσεις. Ο Γέροντας της Μονής π.Αρσένιος καλωσόρισε τον Αλεξανδρινό Προκαθήμενο καί του πρόσφερε ποιμαντορική ράβδο από φίλντισι την οποία φιλοτέχνησε ο ίδιος.\nΑργά τό απόγευμα μετά τήν ξενάγηση στούς χώρους της Μονής Ραϊθούς ο Πατριάρχης και η συνοδεία του επέστρεψαν στο Κάϊρο.\nΗ Α.Θ.Μ. Ο ΠΑΠΑΣ ΚΑΙ ΠΑΤΡΙΑΡΧΗΣ ΑΛΕΞΑΝΔΡΕΙΑΣ ΚΑΙ ΠΑΣΗΣ ΑΦΡΙΚΗΣ ΘΕΟΔΩΡΟΣ Β’ ΣΤΟ ΠΑΝΗΓΥΡΙ ΤΗΣ ΑΓΙΑΣ ΑΙΚΑΤΕΡΙΝΗΣ ΣΙΝΑ\nΈφθασε στο Σινά την Τετάρτη 7 Δεκεμβρίου το απόγευμα ο Μακαριώτατος Πατριάρχης Αλεξανδρείας και πάσης Αφρικής Θεόδωρος Β’, συνωδευόμενος από τον Σεβ. Μητροπολίτη Ερμουπόλεως κ. Νικόλαο, Πατριαρχικό Επίτροπο επί των Αραβοφώνων της Αιγύπτου του Πατριαρχείου, τόν Πανοσιολ. Αρχιμ. κ. Νικόδημο Πριάγγελο, Πατριαρχικό Επίτροπο Καϊρου, τον Πανοσιολ. Αρχιμ. κ.Γεννάδιο Στάντζιο, Αρχιγραμματέα της Ιεράς Συνόδου, τον Πανοσιολ. Αρχιμ. κ. Γρηγόριο Χατζηουρανίου, από την Ιερά Αρχιεπισκοπή Κύπρου, τον Πανοσιολ. Αρχιμ. κ. Δαβίδ Τσαπάρα, Κληρικό της Ιεράς Μητροπόλεως Καλαβρύτων και Αιγιλείας καί Εφημέριο του Ι.Προσκυνήματος Παναγίας Τρυπητής, τον Ιερομόναχο Αλέξιο Μαράκη, και τους Διακόνους Κύριλλο Τσεβερελάκη και Ελπιδοφόρο Λημναίο.\nΤον Μακαριώτατο υποδέχθηκαν στην είσοδο της Ιεράς Μονής Αγίας Αικατερίνης Σινά με κάθε επισημότητα ο Σεβασμιώτατος Αρχιεπίσκοπος Σιναίου κ.Δαμιανός, Καθηγούμενος της Ιεράς Μονής Αγίας Αικατερίνης Σινά, ο Σεβ. Αρχιεπίσκοπος Αβήλων κ. Δωρόθεος, Εκπρόσωπος του Μακαριωτάτου Πατριάρχου Ιεροσολύμων κ. κ. Θεοφίλου, ο Σεβ. Μητροπολίτης Θηβαϊδος κ. Πορφύριος (Πατριαρχείου Αλεξανδρείας), ο Εξοχώτατος Πρέσβυς της Ελλάδος κ.κ. Παναγιώτης Βλασσόπουλος, ο Εξοχώτατος Πρέσβυς της Ελλάδος στό Τέλ Αβίβ, η Γενική Πρόξενος Ελλάδος στό Κάϊρο κ. Αικατερίνη Γκίνη, Εκπρόσωποι της Αιγυπτιακής Κυβερνήσεως και του Εξοχωτάτου Διοικητού του Νοτίου Σινά, εκπρόσωποι Κληρικοί της Ιεράς Μονής Κύκκου της Κύπρου, σύσσωμη η Αδελφότητα των Σιναϊτών Πατέρων, Κληρικοί και λαϊκοί προσκυνητές οι οποίοι κατέφθασαν από την Ελλάδα, τήν Κύπρου και όλη την Αίγυπτο κατά χιλιάδες.\nΑμέσως η Ιερά Πομπή κατευθύνθηκε στο Καθολικό της Ιεράς Μονής Αγίας Αικατερίνης όπου έγινε η Επίσημη Δοξολογία της Υποδοχής του Αλεξανδρινού Προκαθημένου. Ο Σεβ. Αρχιεπίσκοπος κ.Δαμιανός με θερμά λόγια καλωσόρισε τον Πατριάρχη Αλεξανδρείας στό Μοναστήρι του Σινά και ο Μακ.Πατριάρχης απάντησε εμφανώς συγκινημένος ευχαριστώντας γιά τήν λαμπρή και εγκάρδια υποδοχή που του επεφύλαξαν οι Πατέρες του Σινά.\nΑκολούθησε επίσημο δείπνο στην τράπεζα της Μονής.\nΤην κυριώνυμη ημέρα της πανηγύρεως 8η Δεκεμβρίου ο Μακαριώτατος προεξήρχε της επισήμου πανηγυρικής Θείας λειτουργίας, την οποία παρακολούθησαν ολοι οι επίσημοι προσκεκλημένοι όπως και στον Εσπερινό της Εορτής.\nΣτο τέλος της θείας Λειτουργίας ο Σεβ. Σιναίου κ.Δαμιανός, ευχαρίστησε τον Προκαθήμενο της Ορθοδοξίας στην Αφρική Μακαριώτατο Θεόδωρο Β΄ ενώ ο Πατριάρχης Αλεξανδρείας μίλησε για την μεγάλη σημασία της επισήμου και ειρηνικής επισκέψεώς του στο Σινά κατά τήν εύσημη και σημαντική ημέρα της επετείου μνήμης της Αγίας Αικατερίνης. Ευχαρίστησε για την τιμητική πρόσκληση, αναφέρθηκε στη ζωή της Αγίας Αικατερίνης, η οποία γεννήθηκε και μεγάλωσε στήν Μεγάλη Πόλη της Αλεξανδρείας, την Εδρα του δευτερόθρονου στην τάξη Πατριαρχείου, ευχαρίστησε τους Πατέρες της Μονής για την αβραμιαία φιλοξενία και αναφέρθηκε στην σημασία και ευρύτητα της προοπτικής της αμοιβαίας και αρμονικής, καρποφόρας συνεργασίας μεταξύ του Πατριαρχείου Αλεξανδρείας και της Ιεράς Μονής Σινά σέ πολλά διεκκλησιαστικά καί διορθόδοξα ζητήματα κοινού ενδιαφέροντος. Ο Αρχιπίσκοπος Σιναίου συμφώνησε απολύτως με τον Μακαριώτατο Προκαθήμενο και υπεγράμμισε την ανάγκη να υπάρχει συχνή και στενή επικοινωνία και πολύπλευρη συνεργασία των δύο μεγάλων Εκκλησιαστικών Κέντρων, της Αλεξανδρείας και της Αρχιεπισκοπής του Θεοβαδίστου Ορους Σινά.\nΧαιρέτησε ιδιαιτέρως τον νεοκλεγέντα Μακαριώτατο Πατριάρχη της Αγίας Πόλεως των Ιεροσολύμων κ.κ.Θεόφιλο, τον οποίο ονόμασε λίαν αγαπητό και πεφιλημένο Αδελφό. Αναφέρθηκε στην μακρόχρονη και μεγάλη πνευματική σχέση και φιλία που τους ενώνει και στην στενή επικοινωνία και συνεργασία που έχουν ήδη σε θέματα κοινού εκκλησιαστικού ενδιαφέροντος για την Ορθοδοξία και το ρόλο της στον κόσμο.\nΜετά τό τέλος της Θείας Λειτουργίας έγινε η λιτάνευση των Ιερών Λειψάνων της Αγίας Αικατερίνης στους χώρους της Ιεράς Μονής.\nΣτο επίσημο γεύμα που παραχώρησε ο Αρχιεπίσκοπος Σιναίου στον Μακαριώτατο Πατριάρχη Αλεξανδρείας παρακάθισαν όλοι οι επίσημοι προσκεκλημένοι.\nΚατά τήν ανταλλαγή δώρων ο Πατριάρχης Αλεξανδρείας Θεόδωρος Β’ πρόσφερε στόν Σεβ. Αρχιεπίσκοπος Σιναίου κ. Δαμιανό ένα ασημένιο δίσκο ειδικά καλλιτεχνημένο με τό έμβλημα του Πατριαρχείου Αλεξανδρείας καί ένα ασημένιο εγκόλπιο - συλλεκτικό κομμάτι του Πατριαρχείου.\nΟ Αρχιεπίσκοπος πρόσφερε στον Πατριάρχη ένα τρίπτυχο επιστήθιων εγκολπίων και αντίγραφο του Σιναϊτικού Κώδικα, καθώς και αναμνηστικά λευκώματα της Ιερά Μονής Σινά.\nΟ Μακαριώτατος Πατριάρχης στην αποχαιρετιστήρια ομιλία του στην τράπεζα της Μονής, αφου ευχαρίστησε και πάλι τον Αρχιεπίσκοπο και την συνοδεία του, αναφέρθηκε ιδιαιτέρως στην προστασία και φροντίδα που απολαμβάνει αυτός και το Πατριαρχείο Αλεξανδρείας από τις Αιγυπτιακές Αρχές. Ευχαρίστησε τον Εξοχώτατο Διοικητή του Νοτίου Σινά και τους Διοικητές της Αστυνομίας της περιοχής για την μέριμνα και την καλή τους διάθεση και παροχή όλων των διευκολύνσεων για την απρόσκοπτη τέλεση της πανηγύρεως.\nΕυχήθηκε στον Εξοχώτατο Πρόεδρο της Αραβικής Δημοκρατίας της Αιγύπτου κ.κ. Μωχάμετ Χόσνι Μουμπάρακ υγεία, μακροημέρευση και επιτυχία στο πολυεύθυνο έργο του για την πρόοδο και ευημερία του φιλόξενου και φιλοπρόοδου λαού της Αιγύπτου. Ζήτησε, μάλιστα, από τόν παρευρισκόμενο Εξοχώτατο Διοικητή του Νοτίου Σινά, να μεταφέρει τις προσωπικές του ευχές και ευχαριστίες πρός τον Πρόεδρο της Αιγύπτου και τις Αιγυπτιακές Αρχές.\nΣτο τέλος της ομιλίας του ο Μακ. Πατριάρχης Θεόδωρος Β’, όλως ιδιαιτέρως αναφέρθηκε στην μεγάλη προσφορά και το αμέριστο ενδιαφέρον του Εξοχωτάτου Πρέσβεως της Ελλάδος στην Αίγυπτο κ. Παναγιώτου Βλασσόπουλου, και την πολύπλευρη συμπαράστασή του στο έργο του Πατριαρχείου. Είπε χαρακτηριστικά προς τον Πρέσβη ο Μακαριώτατος «ότι τον ευχαριστεί μέσα από την καρδιά του γιατί ενδιαφέρεται γι’ αυτόν και το Πατριαρχείο και τον ονόμασε ¨αγαθό άγγελο¨ του Πατριαρχείου, άνθρωπο ταλαντούχο και χαρισματικό Διπλωμάτη».\nΤο μεσημέρι μετά το γεύμα ο Σεβασμιώτατος Καθηγούμενος της Μονής Αγίας Αικατερίνης Αρχιεπίσκοπος Δαμιανός ξενάγησε τον Πατριάρχη και τους επισήμους προσκεκλημένους στους χώρους της Ιεράς Μονής.\nΤο απόγευμα ο Πατριάρχης Αλεξανδρείας Θεόδωρος Β’ και οι επίσημοι προσκεκλημένοι παραβρέθηκαν στην έναρξη του επιστημονικού συνεδρίου που η Ιερά Μονή διοργάνωσε για την Αγία Αικατερίνη στο συνεδριακό κέντρο παρακείμενου ξενοδοχείου.\nΤην Δευτέρα, 5 Δεκεμβρίου ε.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ μετέβη συνοδευόμενος από τον Αρχιγραμματέα της Ιεράς Συνόδου Αρχιμανδρίτη Γεννάδιο Στάτζιο, τον Ιερομόναχο Αλέξιο Μαράκη και τον Ιεροδιάκονο Κύριλλο Τσεβερελάκη στο Κάιρο και στην Πατριαρχική Επιτροπεία όπου τον υποδέχθηκαν ο Θεοφιλ. Επίσκοπος Βαβυλώνος Εμμανουήλ ο Πατριαρχικός Επίτροπος Καίρου Αρχιμανδρίτης Νικόδημος Πριάγγελος και οι κληρικοί της Επιτροπείας Καίρου.\nΤο απόγευμα ο Αλεξανδρινός Προκαθήμενος χοροστάτησε στον πανηγυρικό εσπερινό της εορτής του Αγίου Νικολάου στο παρεκκλήσι του Αγίου Νεκταρίου της Πατριαρχικής Επιτροπείας Καίρου εξ αιτίας των ανακαινιστικών έργων που πραγματοποιούνται στο Καθεδρικό Πατριαρχικό Ναό του Αγίου Νικολάου. Στον εσπερινό παραβρέθηκε η Γενική Πρόξενος Καίρου κα. Αικατερίνη Γκίνη και πλήθος πάροικων. Μετά το τέλος του εσπερινού ακολούθησε δεξίωση στο Αρχονταρίκη της Επιτροπείας.\nΤην επομένη, Τρίτη 6 Δεκεμβρίου 2005 ε.ε., ο Μακαριώτατος τέλεσε την Θεία Λειτουργία στο τέλος της οποίας μίλησε για τον Άγιο Νικόλαο, επίσης ιδιαίτερα χαιρέτισε τον Ακόλουθο Άμυνας της Ελληνικής Πρεσβείας Καίρου Πλοίαρχο Κωνσταντίνο Λεβέντη και του ευχήθηκε καλή δύναμη στο έργο του αφού σήμερα γιορτάζει ο προστάτης Άγιος του Πολεμικού Ναυτικού. Επίσης ο Μακαριώτατος έκανε αναφορά για το επικείμενο ταξίδι του στο Θεοβάδιστο Όρος Σινά για την εορτή της Αγίας Αικατερίνης, στα θυρανοίξια του ανακαινισμένου Ναού του Αγίου Σπυρίδωνα στο Χελουάν τα οποία πραγματοποιήθηκαν με την βοήθεια και την συνδρομή του π. Ευέλθονος που συμπαρίσταται στο έργο του Πατριαρχείου, τέλος ο Μακαριώτατος ναφέρθηκε στην επικείμενη Ποιμαντική του Επίσκεψη στην Ουγκάντα και την Κένυα. Την Θεία Λειτουργία παρακολούθησαν η Γενική Πρόξενος της Ελλάδας στο Κάιρο, ο Ακόλουθος Αμύνης, πολλοί πάροικοι και προσκυνητές από Ελλάδα και Κύπρο. Μετά την Θεία Λειτουργία ακολούθησε λιτάνευση της εικόνας του Αγίου και δέηση εντός του υπό ανακαίνιση Ιερού Ναού υπέρ του Πολεμικού Ναυτικού των Ναυτιλλομένων και των εορταζόντων και των προσκυνητών.\nΑκολούθησε δεξίωση στο Αρχονταρίκι της Πατριαρχικής Επιτροπείας.\nΟ ΠΑΤΡΙΑΡΧΗΣ ΣΤΟ ΕΠΙΣΗΜΟ ΓΕΥΜΑ ΤΟΥ ΕΛΛΗΝΑ ΠΡΕΣΒΗ ΠΑΡΟΥΣΙΑ ΤΩΝ ΠΡΕΣΒΕΩΝ ΤΩΝ ΟΡΘΟΔΟΞΩΝ ΧΩΡΩΝ\nΤο μεσημέρι της Τρίτης, 6 Δεκεμβρίου ε.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄, συνοδευόμενος από τον Πατριαρχικό Επίτροπο Καίρου Αρχιμανδρίτη Νικόδημο Πριάγγελο, τον Θεοφιλ. Επίσκοπο Βαβυλώνος Εμμανουήλ, τον Αρχιγραμματέα της Ι. Συνόδου Αρχιμανδρίτη Γεννάδιο Στάντζιο και τον Αρχιμανδρίτη Γρηγόριο Χατζηουρανίου μετέβη στην Πρεσβευτική Κατοικία όπου παρακάθισε σε γεύμα που προσέφερε προς τιμήν του ο Έλληνας Πρέσβης στο Κάιρο κ. Παναγιώτης Βλασσόπουλος παρουσία όλων των πρέσβεων των ορθοδόξων κρατών και συγκεκριμένα της Ρωσίας, της Βουλγαρίας, της Βοσνίας, της Ρουμανίας, της Κύπρου, της Ουκρανίας, των Σκοπίων, της Αρμενίας, της Σερβίας / Μαυροβουνίου, και της Γεωργίας, εκτός των Πρέσβεων παρών ήταν και ο Σύμβουλός της Ελληνικής Πρεσβείας κ. Τσαούσης, οι Πρόεδροι της Ελληνικής Κοινότητας Καίρου κ. Χρίστος Καβάλης και της Κοινότητας των Αραβόφωνων Ορθοδόξων κ. Robert Hosny.\nΟ Έλληνας Πρέσβης Καλωσόρισε με θερμά λόγια τον Μακαριώτατο και αναφέρθηκε στην σημαντική αυτή συνάντηση. Ο Αλεξανδρινός Προκαθήμενος ευχαρίστησε τον Έλληνας Πρέσβη και τον ονόμασε μαζί με τον Πρέσβη της Κύπρου στηρίγματα του Πατριαρχείου Αλεξανδρείας και πρόσφερε στον Έλληνα Πρέσβη ένα Δίπτυχο έργο μεγάλου Ρώσου Αγιογράφου. Οι Πρέσβεις ενδιαφέρθηκαν να μάθουν από τον Μακαριώτατο για το έργο του Πατριαρχείου στην Αφρικανική Ήπειρο αλλά και για τα έργα τα οποία βρίσκονται σε εξέλιξη στην Αλεξάνδρεια και το Κάιρο. Ο Αλεξανδρινός Προκαθήμενος λεπτομερώς τους περιέγραψε το έργο του Πατριαρχείου με ιδιαίτερη αναφορά στην ιεραποστολή και στις εμπειρίες του από αυτήν.\nΗ συνάντηση αυτή αποδείχθηκε σπουδαία γιατί ο Μακαριώτατος ήρθε σε επαφή με όλους του Ορθοδόξους Πρέσβεις οι οποίοι υποσχέθηκαν συμπαράσταση στο έργο του Πατριαρχείου αλλά και ενημερώθηκαν από τον Αλεξανδρινό Προκαθήμενο για το έργο του Πατριαρχείου το οποίο είναι άγνωστο στους περισσότερους επίσης αντηλλάγησαν απόψεις. Ο Μακαριώτατος είχε την ευκαιρία να μιλήσει με τους Πρέσβεις ξεχωριστά και να απαντήσει στις απορίες του για το έργο του Πατριαρχείου στην Αφρική αλλά και στην φιλόξενη χώρα του Νείλου.\nΟ ΠΑΤΡΙΑΡΧΗΣ ΣΤΗΝ ΙΕΡΑ ΜΟΝΗ ΑΓΙΟΥ ΓΕΩΡΓΙΟΥ ΠΑΛΑΙΟΥ ΚΑΙΡΟΥ\nΤο Απόγευμα της Τρίτης, 6 Δεκεμβρίου ε.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ μετέβη στην Ιερά Μονή Αγίου Γεωργίου Παλαιού Καίρου.\nΜετά το προσκύνημα επιθεώρησε τις εκεί εργασίες και ευχαρίστησε τον Θεοφιλ. Επίσκοπο Βαβυλώνος Εμμανουήλ για τα έργα ανακαινίσεως και καλλωπισμού της ιστορικής αυτής Μονής.\nΣτην συνέχεια ο Μακαριώτατος στο Αρχονταρίκι της Μονής έδωσε συνέντευξη τύπου στα Αιγυπτιακά Μ.Μ.Ε για την πρώτη του επίσημη Επίσκεψη στην Ιερά Μονή Σινά και στην Ποιμαντική του Περιοδεία στην Ουγκάντα και την Κένυα.\nΑκολούθως ο Μακαριώτατος μετέβη στην οικία του Σεβ. Μητροπολίτου Ερμουπόλεως Νικολάου, Πατριαρχικού Επιτρόπου επί των Αραβόφωνων, προκειμένου να του ευχηθεί για την ονομαστική του εορτή.\nΤην Κυριακή, 4 Δεκεμβρίου ε.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ μετέβη συνοδευόμενος από τους κληρικούς του Θρόνου στον Ιερό Ναό Αγίου Νικολάου στην Ιμπραημία όπου χοροστάτησε κατά τον Όρθρο και στην συνέχεια τέλεσε την Θεία Λειτουργία για την εορτή του Αγίου Νικολάου εξ αιτίας του ότι ο Μακαριώτατος την επομένη αναχωρεί για Κάιρο και από εκεί για το Σινά. Στην Θεία Λειτουργία Παρέστη ο Γενικός Πρόξενος της Ελλάδας στην Αλεξάνδρεια κ. Θεοχάρης Λαλάκος, οι Πρόεδροι των Ελληνικών Συλλόγων και Σωματείων και πλήθος πάροικων.\nΤο απόγευμα της ίδιας ημέρας σε πανηγυρικό κλίμα τελέσθηκε ο Εσπερινός του Αγίου Σάββα στον Ιερό Πατριαρχικό Ναό του Αγίου Σάββα στην ομώνυμη Πατριαρχική Μονή στην Αλεξάνδρεια κατά τον οποίο ο Μακαριώτατος χοροστάτησε και κήρυξε τον Θείο Λόγο. Στο τέλος του εσπερινού ακολούθησε κέρασμα στην Μεγάλη Αίθουσα της Μονής.\nΤην Δευτέρα, 5 Δεκεμβρίου ε.ε., ο Αλεξανδρινός Προκαθήμενος τέλεσε την Θεία Λειτουργία επί την εορτή του Αγίου Σάββα την οποία παρακολούθησαν πλήθος πάροικων. Μετά το τέλος της Θείας Λειτουργίας ακολούθησε δεξίωση στην Μεγάλη Αίθουσα της Πατριαρχικής Μονής του Αγίου Σάββα.\nΤο απόγευμα της ίδιας ημέρας ο Μακαριώτατος αναχώρησε οδικώς για το Κάιρο συνοδευόμενος από τον Αρχιγραμματέα της Συνόδου Αρχιμανδρίτη Γεννάδιο Στάντζιο, τον Ιερομόναχο Αλέξιο και τον Διάκονο Κύριλλο.\nΟΙ ΜΑΘΗΤΕΣ ΤΩΝ ΕΛΛΗΝΙΚΩΝ ΣΧΟΛΕΙΩΝ ΣΤΟΝ ΠΑΤΡΙΑΡΧΗ\nΤην Παρασκευή, 2 Δεκεμβρίου ε.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ δέχθηκε στην Ιερά Πατριαρχική Μονή του Αγίου Σάββα στην Αλεξάνδρεια τους δασκάλους και τους μαθητές του Ελληνικού Νηπιαγωγείου και Δημοτικού Σχολείου Αλεξανδρείας καθώς και τους καθηγητές και μαθητές του Ελληνικού Γυμνασίου Αλεξανδρείας.\nΟ Αλεξανδρινός προκαθήμενος τους καλωσόρισε στο Πατριαρχείο τους και τους μίλησε για την Ιεραποστολή. Στη συνέχεια τα νήπια παρέδωσαν στον Μακαριώτατο γραφική ύλη για να την μοιράσει στα φτωχά παιδιά της Ουγκάντας στην οποία πρόκειται ο Μακαριώτατος να πραγματοποιήσει Ποιμαντική Επίσκεψη από 12 έως 22 Δεκεμβρίου ε.ε. το ίδιο έκαναν και οι μαθητές του Δημοτικού και του Γυμνασίου. Η κίνηση αυτή συγκίνησε ιδιαίτερα τον Μακαριώτατο γιατί φαίνεται ότι όλοι καταλαβαίνουν τον ιεραποστολικό χαρακτήρα του Πατριαρχείου και ενδιαφέρονται για τον συνάνθρωπό τους που βασανίζεται στην αφρικανική γη. Ο Μακαριώτατος ευχαρίστησε τα παιδιά για την κίνηση αυτή και τους είπε ότι θα μοιράσει τα τετράδια και τα μολύβια στα παιδιά της Αφρικής που τα έχουν ανάγκη και αυτά θα ξέρουν ότι τους τα έστειλαν οι συνομήλικοι τους μαθητές από την Αίγυπτο.\nΤο απόγευμα της Τρίτης, 29 Νοεμβρίου ε.ε., η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄ μετέβη κατόπιν προσκλήσεως του Διευθυντού του στο Ελληνικό Ίδρυμα Πολιτισμού Αλεξανδρείας όπου παρέστη στην έκθεση των καλλιτεχνών Αλεξίου και Καλλιγά την όποία εγκαινίασε ο Πρέσβης της Ελλάδας στο Κάιρο κ. Παναγιώτης Βλασσόπουλος.\nΤην επομένη, Τετάρτη 30 Νοεμβρίου ε.ε., ο Μακαριώτατος χοροστάτησε κατά τον Όρθρο και την Θεία Λειτουργία για την εορτή του Αγίου Ανδρέου στον Ιερό Πατριαρχικό Ναό του Αγίου Σάββα στην Αλεξάνδρεια, την Θεία Λειτουργία παρακολούθησαν επίσης ο Κυβερνήτης της Φ/Γ ΚΑΝΑΡΗΣ Αντιπλοίαρχος ΠΝ Γεώργιος Μάλφας, καθώς οι Αξιωματικοί και Υπαξιωματικοί του Ελληνικού Πολεμικού Πλοίου που βρίσκεται από προχτές στην Αλεξάνδρεια.\nΜετά το τέλος της Θείας Λειτουργίας ο Μακαριώτατος καλωσόρισε στην έδρα του Πατριαρχείου τους Έλληνες Αξιωματικούς του Πολεμικού Ναυτικού και τους ευχαρίστησε για την βοήθεια την οποία κατά το παρελθόν το Ελληνικό Πολεμικό Ναυτικό προσέφερε στην ιεραποστολή και ειδικά με την κατασκευή καμπάνων στο Σκαραμαγκά και την μεταφορά τους στην Αφρική και στις χώρες τις ιεραποστολής. Ακολούθησε κέρασμα στην Μεγάλη Αίθουσα της Πατριαρχικής Μονής του Αγίου Σάββα.\nΤο μεσημέρι της ίδιας ημέρας ο Αλεξανδρινός Προκαθήμενος μετέβη στο πλοίο όπου παρακάθισε σε γεύμα που προσέφερε ο Κυβερνήτης.\nΤην Πέμπτη, 1 Δεκεμβρίου ε.ε., επισκέφθηκε τον Μακαριώτατο ο Εξοχώτατος Πρέσβης της Ελλάδας στο Κάιρο κ. Παναγιώτης Βλασσόπουλος συνοδευόμενος από τον Γενικό Πρόξενο της Ελλάδας στην Αλεξάνδρεια κ. Θεοχάρη Λαλάκο με τους οποίους ο Μακαριώτατος συζήτησε τρέχοντα θέματα του Πατριαρχείου, στην συνέχεια μετέβησαν στο υπό ανακαίνιση Πατριαρχικό Μέγαρο στην Μανσέια προκειμένου να δουν την πρόοδο των εργασιών.\nΤο AIDS αποτελεί την μάστιγα του αιώνος. Ιδιαίτερα στην Αφρική η νόσος είναι πανδημική κι έτσι το δράμα της ασθένειας του AIDS το ζουν καθημερινά, με τραγικό τρόπο, εκατομμύρια άνθρωποι. Το Πατριαρχείο Αλεξανδρείας, δραστηριοποιούμενο σε ολόκληρη την αφρικανική ήπειρο, ανέλαβε πρωτοβουλίες και συνεργασίες με όλους τους φορείς για την καταπολέμηση της ασθένειας αυτής. Οι ανά την Αφρική μητροπόλεις και επισκοπές αναπτύσσουν δεκάδες προγράμματα για την καταπολέμηση της μάστιγας της Αφρικής, με πρωταρχικό μέλημα τα παιδιά.\nΗ δράση του Πατριαρχείου εκτείνεται σε δύο τομείς:\nα. Προληπτική ποιμαντική μέριμνα, προβάλλοντας την αξία του ανθρώπινου προσώπου και την ιερότητα του ισόβιου θεσμού του γάμου, αφού η Εκκλησία γνωρίζει ότι το πρόβλημα της ασθένειας πρώτιστα είναι πνευματικό και ηθικό.\nβ. Υποστήριξη και φιλανθρωπική διακονία αυτών που πάσχουν από AIDS. Η Εκκλησία Αλεξανδρείας συντηρεί δεκάδες ιδρύματα, με την βοήθεια ιδιωτικών φορέων, θρησκευτικών οργανώσεων και μη κυβερνητικών οργανισμών, στα οποία παρέχεται δωρεάν ιατροφαρμακευτική περίθαλψη και νοσηλεία προς όλους τους πάσχοντες ανεξαρτήτως φυλής και θρησκείας. Ακόμη στηρίζει ψυχικά και υλικά τους συγγενείς των ασθενών με AIDS, ιδιαίτερα τα παιδιά ασθενείς ή γονέων ασθενών, φροντίζει πέρα από την ψυχολογική και υλική υποστήριξη και για την εκπαίδευσή τους.\nΜέσα από τις τεράστιες αυτές προσπάθειες καταδεικνύεται ότι ο ρόλος του Πατριαρχείου Αλεξανδρείας, κατά την Ορθόδοξη πνευματική εμπειρία, είναι κατά βάση θεραπευτικός, όχι με την έννοια της αποκατάστασης μια κλονισμένης υγείας, αλλά με την έννοια της καθολικής αντιμετώπισης της πληρότητας της ζωής, αυτό το θείο δώρο του Δημιουργού.


Sabat Theatre (Βαρσοβία, Πολωνία) - Κριτικές - TripAdvisor\nSabat Theatre: Εστιατόρια στην περιοχή\nΔραστηριότητες κοντά σε: Sabat Theatre\nSabat Theatre, Βαρσοβία - Κριτικές\nΝο 155 από 368 δραστηριότητες - Βαρσοβία\nul. Foksal 16, Βαρσοβία 00-372, Πολωνία\nΘέατρο, εμφάνιση και δείπνο από το καλύτερο\nΉμασταν σήμερα σε Teatr Sabat και απολαύσαμε "Το καλύτερο της Sabat". Η εμφάνιση ήταν πραγματικά εξαιρετική. Πολύ καλό φορείς. Και επίσης, μπορείτε να απολαύσετε το δείπνο σε μπουφέ ήταν πολύ καλό, αρκετά και να επαναπληρούται ξανά και ξανά. Η εξυπηρέτηση ήταν επίσης πολύ καλά. Εμείς...θα το επισκεφθώ ξανά σύντομα και θα το συστήσω φυσικά.Περισσότερα\nΜεσαία τάξη ψυχαγωγία\nΈνας συνάδελφός μου έκανε κράτηση για να πάω για δείπνο και εμφάνιση και πήγαμε να πληρώσουν κατά την άφιξη. Η τιμή περίπου 65 ευρώ για τα οποία μπορείτε να πάρετε ένα ποτό καλωσορίσματος ένα γεύμα και εμφάνιση. Τα πράγματα δεν πήγαν καλά κατά την άφιξη...λόγω γλωσσικού φραγμού με συνέπεια μου δόθηκε μια κάρτα για 2 άτομα εμφάνιση μόνο. Είχα κρατήσει dor δείπνο και εμφάνιση ενός και αφού μιλήσαμε στον διευθυντή κανόνισαν για ένα τραπέζι στο καλύτερο μέρος, επίσης πήραμε ένα ποτήρι κρασί ως τρόπος για να ζητήσω συγγνώμη. Το δείπνο θα μπορούσαν να βελτιωθούν. κρύο entree είναι μέτριο, θα πρέπει να πάρετε μόνοι σας από τον μπουφέ σε άλλο δωμάτιο. Για κυρίως πιάτο που επιλέξατε μεταξύ 2 πλάκες. Επίσης μέσο. Η εμφάνιση ήταν καλό με μια πληθώρα καλλιτεχνών τραγούδι και χορό διαφορετικά είδη και σε όλες τις γλώσσες. Είχατε την ευκαιρία να χορέψετε μέχρι τα μεσάνυχτα. Η Πολωνία είναι ακριβό. Τα ταξί ακριβώς στην πόρτα σας, ώστε να μπορείτε να επιστρέψετε στο ξενοδοχείο σας. Μέσος όρος τοποθεσία και φαγητό εξακολουθεί να απολαύσετε το θέαμα.Περισσότερα\nΠολύ καλή και διασκεδαστική εμφάνιση! Εξαιρετικές τοπικές ενδυμασίες και τραγούδια! Η εξυπηρέτηση είναι υπέροχη. Πολύ ζεστή και φιλόξενη ατμόσφαιρα!\nΛάβετε γρήγορα απαντήσεις από το προσωπικό του Sabat Theatre και από προηγούμενους επισκέπτες.


Αγγελίες - Πωλείται διαμέρισμα στα Κανάλια από τη RE/MAX Reale - Κέρκυρα\nΤίτλος: Πωλείται διαμέρισμα στα Κανάλια αποκλειστικά από τη RE/MAX Reale\nΔιατίθεται προς πώληση οροφοδιαμέρισμα στην περιοχή Αγία Ελένη Καναλίων, 1ου ορόφου και συνολικής επιφάνειας 85 τ.μ.\nΑποτελείται από έναν ενιαίο χώρο καθιστικού και τραπεζαρίας, δύο υπνοδωμάτια, ένα εκ των οποίων διαθέτει μεγάλη εντοιχισμένη ντουλάπα, κουζίνα, μπάνιο και αποθηκευτικό χώρο. Επίσης, διαθέτει αυτόνομη θέρμανση και κουφώματα αλουμινίου με διπλά τζάμια.\nΤο ακίνητο ανακαινίστηκε το 2018 και διαθέτει επιπλέον δόμηση 57 τ.μ. Βρίσκεται σε οικιστική περιοχή, κοντά σε σχολεία, super market και μέσα μαζικής μεταφοράς αποτελώντας έτσι μια ιδανική στεγαστική επιλογή.\nΓια περισσότερες πληροφορίες επισκεφτείτε και την ιστοσελίδα μας https://www.remax.reale.gr/el/akinito/11892476 ή καλέστε μας στο 2661304610.\nΠωλείται επιχείρηση παιδικών ρούχων στην Αχαράβη


Εστίαση: "Αιφνιδιαστική αλλά προς τη θετική κατεύθυνση η απόφαση" GRTimes.gr Εστίαση: "Αιφνιδιαστική αλλά προς τη θετική κατεύθυνση η απόφαση" GRTimes.gr\nTags#: Άνοιγμα | Ένωση Εστιατόρων Ψητοπωλών και Καφέ - Μπαρ Θεσσαλονίκης | Εστίαση | Κορωνοϊός | Μιχάλης Επιτροπίδης | Πρωτοβουλία για την Εστίαση | Χρήστος Κουδούνης\n21:45 | 21/04/2021\nΑν και δεν κρύβουν τον αιφνιδιασμό τους, θετικά σχολιάζουν οι επαγγελματίες της εστίασης την απόφαση, που ανακοινώθηκε σήμερα από τον πρωθυπουργό για άνοιγμα των καταστημάτων του συγκεκριμένου κλάδου στις 3 Μαΐου.\n«Παρά το γεγονός ότι ήταν απρόοπτη για εμάς, η απόφαση μας βρίσκει θετικούς. Είναι δύσκολη σ’ ότι έχει να κάνει με την παραλαβή εμπορευμάτων μετά από έξι μήνες, αλλά το καλό είναι ότι ενημερωθήκαμε εγκαίρως και μέσα στη Μεγάλη Εβδομάδα θα μπορέσουμε να κάνουμε τις παραλαβές που πρέπει» ανέφερε στο GRTimes, ο γενικός γραμματέας της Ένωσης Εστιατόρων Ψητοπωλών Καφέ – Μπαρ Θεσσαλονίκης, Μιχάλης Επιτροπίδης.\nΘα είναι όμως για όλους εύκολη η επιστροφή; «Όχι, δεν θα είναι. Υπάρχουν επιχειρηματίες που δεν έχουν χρήματα καθώς δεν έχουν πάρει την Επιστρεπτέα 5 και 6, δεν θα πάρουν και την 7, οπότε για το άνοιγμα αναγκαστούν να δανειστούν. Ευελπιστούμε ωστόσο, ότι η κυβέρνηση θα κρατήσει τον λόγο της και τα λεφτά που επρόκειτο να διαθέσει για το κεφάλαιο επανεκκίνησης, να τα καταβάλει μέσα στο χρονικό περιθώριο, που η ίδια έχει ορίσει» σημείωσε ο κ. Επιτροπίδης.\nΣτο ίδιο ζήτημα αναφέρθηκε και ο εκπρόσωπος της Πρωτοβουλίας Εστίασης Θεσσαλονίκης, Χρήστος Κουδούνης. «Είναι κάπως αιφνιδιαστική η απόφαση για το άνοιγμα καθώς ορίστηκε σε μια δύσκολη ημερομηνία μέχρι την οποία μεσολαβούν αρκετές αργίες. Σε κάθε περίπτωση όμως και επειδή δεν γνωρίζουμε ακόμη τα μέτρα που θα ισχύσουν κατά το άνοιγμα, ζητούμε για όσους δεν μπορέσουν να ανοίξουν, να μπορέσουν τουλάχιστον να έχουν τα οφέλη της επιλεγμένης αναστολής» τόνισε χαρακτηριστικά στο GRTimes.\nΥπόμνημα στον Τζιτζικώστα για πρόγραμμα στήριξης 13.000 επιχειρήσεων\nΣτο μεταξύ με τον περιφερειάρχη Κεντρικής Μακεδονίας, Απόστολο Τζιτζικώστα συναντήθηκε σήμερα (21/4) ο πρόεδρος της Ένωσης Εστιατόρων Ψητοπωλών Καφέ – Μπαρ Θεσσαλονίκης, Ιωάννης Φιλοκώστας, συνοδευόμενος από τον γενικό γραμματέα, Μιχάλη Επιτροπίδη.\nΌπως αναφέρουν οι πληροφορίες, οι δύο συνδικαλιστικοί εκπρόσωποι της εστίασης παρέδωσαν στον Περιφερειάρχη, υπόμνημα το οποίο αφορούσε προτάσεις για ένα νέο πρόγραμμα μη Επιστρεπτέας επιχορήγησης για 13.000 μεσαίους επιχειρηματίες που έμειναν εκτός το προηγούμενο διάστημα και η οποία κυμαίνεται από 5.000 έως 15.000 ευρώ για κάθε επιχείρηση μέσω του ΕΣΠΑ 2021 – 2027.\n«Ο κ. Τζιτζικώστας είδε την πρότασή μας με πολύ θετικό μάτι και μας υποσχέθηκε πως θα κάνει ό,τι μπορεί προκειμένου να την εξασφαλίσει» ανέφερε στο GRTimes σχετικά με το θέμα, ο Μ. Επιτροπίδης.


Στο +13,2% η παραγωγή στον κλάδο Ζωής, άνοδος στο σύνολο - Insurance World\nin Featured, Ασφαλιστικές Ειδήσεις, Ειδήσεις 07/04/2021, 12:48 0\nΆνοδο κατά 6,8% κατέγραψε το σύνολο της παραγωγής ασφαλίστρων την περίοδο Ιανουαρίου-Φεβρουαρίου 2021.\nΣτην πιο πρόσφατη έρευνα της ΕΑΕΕ συνολικά ανταποκρίθηκαν 50 ασφαλιστικές επιχειρήσεις οι οποίες συγκέντρωσαν το 94,6% της παραγωγής ασφαλίστρων στις ασφαλίσεις κατά Ζημιών και το 99,8% των ασφαλίσεων Ζωής, σύμφωνα με τα οριστικά στοιχεία του προηγουμένου έτους. Από τις ανωτέρω επιχειρήσεις, οι 45 δραστηριοποιήθηκαν στις ασφαλίσεις κατά Ζημιών και 18 στις ασφαλίσεις Ζωής. Σύμφωνα με τα στοιχεία αυτά (κατόπιν προσαρμογής των δεδομένων του προηγούμενου χρονικού διαστήματος με νεότερες απαντήσεις), από τη σύγκριση των δηλώσεων παραγωγής ασφαλίστρων των μηνών Ιανουαρίου – Φεβρουαρίου του 2021 των ανωτέρω επιχειρήσεων με τις αντίστοιχες της ίδιας περιόδου για το 2020 των ιδίων επιχειρήσεων, προκύπτουν τα παρακάτω:\nΣτα δύο γραφήματα που ακολουθούν παρουσιάζεται η εξέλιξη της παραγωγής ασφαλίστρων ανά μήνα, για το χρονικό διάστημα Ιανουαρίου 2020 – Φεβρουαρίου 2021, ξεχωριστά για τις ασφαλίσεις Ζωής και τις ασφαλίσεις κατά Ζημιών.\nΣτους πίνακες που ακολουθούν καταγράφονται αναλυτικά τα αποτελέσματα της έρευνας παραγωγής ασφαλίστρων σύμφωνα με την διεθνή πρακτική ανά κλάδο ασφάλισης (Ζωής και Ζημιών) για το χρονικό διάστημα Ιανουαρίου – Φεβρουαρίου του 2021 καθώς και η μεταβολή τους έναντι του αντίστοιχου διαστήματος του 2020.\n370046_2021 – 225142 – Εγκύκλιοι\nασφάλιστρα ΕΑΕΕ κλάδος ζωής παραγωγή 2021-04-07\nTagged with: ασφάλιστρα ΕΑΕΕ κλάδος ζωής παραγωγή


Alupang Beach Tower Γκουάμ Γκουάμ - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία AGODA\n999 South Marine Drive , Ταμουνινγκ, Γκουάμ 96913 (προβολή χάρτη)\nΣυγνώμη, δεν υπάρχουν διαθέσιμα δωμάτια στο Alupang Beach Tower για τις επιλεγμένες ημερομηνίες.\n24ωρη υπηρεσία δωματίου VIP παροχές δωματίου ανελκυστήρας Ασύρματη σύνδεση Wi-Fi σε δημόσιους χώρους εγκαταστάσεις για ΑμΕΑ εγκαταστάσεις συνεδριάσεων / επίσημων γευμάτων ενοικίαση ποδηλάτων επιτήρηση παιδιών επιχειρησιακό κέντρο εστιατόριο καζίνο καταστήματα στο ξενοδοχείο καφετέριαμεταφορά από/προς το αεροδρόμιο μπαρ μπαρ πισίνας νυχτερινό κλαμπ / dj ξεναγήσειςοικογενειακό δωμάτιοπλυντήριο ρούχων σαλόνι ομορφιάς υπηρεσία δωματίουυπηρεσία μεταφοράς με λεωφορείο υποδοχή φιλοξενία κατοικίδιων ζώωνχρηματοκιβώτιοχώρος καπνιζόντων\nαίθουσα παιχνιδιών γήπεδα σκουός γήπεδα τένις γήπεδο γκολφ (σε απόσταση 3χλμ.) γήπεδο γκολφ (στον χώρο του ξενοδοχείου)γυμναστήριοεξωτερική πισίνα εσωτερική πισίνα θαλάσσια αθλήματα (μη μηχανοκίνητα) θαλάσσια αθλήματα (μηχανοκίνητα) ιδιωτική παραλία κήπος μασάζ μπανιέρα με ιαματικό νερόπαιδική πισίνα παιδότοπος σάουνα σπαυδρομασάζ χαμάμ Χώρος Στάθμευσης\nΣε πολύ καλή τοποθεσία της Γκουάμ, το Alupang Beach Tower είναι μια πολύ καλή βάση απ'όπου μπορείτε να εξερευνήσετε την σφύζουσα πόλη. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Ένα καταφύγιο ξεκούρασης και χαλάρωσης, το ξενοδοχείο θα σας προσφέρει την απόλυτη ανανέωση λίγα μόλις βήματα από τα πολυάριθμα αξιοθέατα της πόλης, όπως τα Ταμούνινγκ Σόππινγκ Σέντερ, DSF Γκαλλερία Σόπινγκ Μολλ, Πάρκο Πασέο ντε Σουζάνα. Επωφεληθείτε από ένα πλήθος ασυναγώνιστων υπηρεσιών και ανέσεων σε αυτό το ξενοδοχείο της Γκουάμ. Το ξενοδοχείο σας προσφέρει μια μεγάλη επιλογή υπηρεσιών, συμπεριλαμβανομένων των ανελκυστήρας, υπηρεσία μεταφοράς με λεωφορείο, μεταφορά από/προς το αεροδρόμιο, χώρος στάθμευσης οχημάτων, οικογενειακό δωμάτιο. Επιπλέον, όλοι οι ξενώνες διαθέτουν μια ποικιλία ανέσεων όπως τα δορυφορική/καλωδιακή τηλεόραση, μπανιέρα - υδρομασάζ, τηλεόραση, καθιστικό, εγκαταστάσεις σιδερώματος προκειμένου να ευχαριστήσουν ακόμα και τον πιο απαιτητικό πελάτη. Η πλήρης λίστα των ψυχαγωγικών υπηρεσιών είναι διαθέσιμη στο ξενοδοχείο, συμπεριλαμβανομένων των υδρομασάζ , εξωτερική πισίνα, παιδική πισίνα, γυμναστήριο. Απολαύστε τις ασύγκριτες υπηρεσίες και μια πραγματικά περίβλεπτη διεύθυνση στο Alupang Beach Tower.


Μη τυποποιημένα εξαρτήματα ακριβείας - NITONI, Κίνα Precision Μορφές μέρη (κατασκευαστικά στοιχεία) κατασκευαστής και προμηθευτής\nHome > Προϊόντα > Μέρη μη τυποποιημένων καλούπι > Μη τυποποιημένα εξαρτήματα ακριβείας\nΚατηγορία προϊόντος της Μη τυποποιημένα εξαρτήματα ακριβείας, είμαστε εξειδικευμένο κατασκευαστές από την Κίνα, Πείρος πυρήνα, Πείρος εκτίναξης προμηθευτών / εργοστάσιο, χονδρική υψηλής ποιότητας προϊόντα της Γυρίστε το μούχλα Ε & Α και την κατασκευή, έχουμε την τέλεια εξυπηρέτηση μετά την πώληση και τεχνική υποστήριξη. Προσβλέπω στη συνεργασία σας!\nΒίδα ώμου / Βίδες στερέωσης  Επικοινωνήστε τώρα\nΟδηγός θέσεων / οδηγός  Επικοινωνήστε τώρα\nΧωρίς λάδι χαλκός γραφίτη  Επικοινωνήστε τώρα\nΓρήγοροι σύνδεσμοι και αξεσουάρ  Επικοινωνήστε τώρα\nΤα εσωτερικά μπουλόνια εξαγωγής εξαγώνου  Επικοινωνήστε τώρα\nΜορφοποίηση μη τυποποιημένων προσαρμογών εξαρτημάτων  Επικοινωνήστε τώρα\nΥψηλής ακρίβειας μέρη μούχλας  Επικοινωνήστε τώρα\nChangsha Borun Μούχλα Co, Ε.Π.Ε., ως Κίνα ακρίβεια μούχλα manufactur μέρη και προμηθευτή, είναι εξειδικευμένο στην παραγωγή εξαρτημάτων καλούπι, συμπεριλαμβανομένων: πυρήνα καρφίτσα, Sprue Bush, οδηγός Pin, οδηγός δαχτυλίδια, γροθιά γροθιά, Air...\nChangsha BORUN Mold Co., Ltd., Ως Κίνα ακριβείας μέρη μούχλα ΤΕΧΝΟΥΡΓΗΜΑΤΑ και προμηθευτή, είναι ειδικευμένη στην παραγωγή εξαρτημάτων μούχλα, συμπεριλαμβανομένων: pin πυρήνα , άφθαι Μπους, Οδηγός Pin, οδηγός Μπους, γροθιά Mold, βαλβίδας αέρα,...\nΟ γρήγορος σύνδεσμος είναι ένα είδος συνδέσμου που μπορεί να συνδέει ή να αποσυνδέει τη σωλήνωση χωρίς εργαλεία. Με γρήγορη σύνδεση, ο γρήγορος σύνδεσμος μπορεί να χωριστεί σε: αέριο καυσίμου οξυγόνου αέρα με γρήγορη σύνδεση, γρήγορο σύνδεσμο...\nΠεριγραφή προϊόντος Εξάγωνες βίδες εξάγωνου ανοξείδωτου χάλυβα Ο κοχλίας εκφόρτισης Allen χρησιμοποιείται κυρίως για τη διατήρηση της πλάκας απογυμνωτή (ή της πλάκας απογύμνωσης), επιπλέον στις διαδρομές οδηγού άκρων διάτρησης, η δομή της πλάκας...\nΠεριγραφή Προϊόντος: Μορφοποίηση μη τυποποιημένων προσαρμογών εξαρτημάτων Τα μη τυποποιημένα μέρη του καλουπιού είναι γενικά η προδιαγραφή και το σχήμα και τα μη τυποποιημένα μέρη ονομάζονται μη τυποποιημένα μέρη. Γενικά, τα μη τυποποιημένα μέρη του...\nChangsha Borun Μούχλα Co, Ltd, με το επιχειρηματικό πνεύμα μας [Μάθετε τα πλεονεκτήματα της Κίνας να ωφελήσει την παγκόσμια βιομηχανία ", με βάση τα ελατήρια [NITONI" πεθαίνουν ελατήρια, καρφίτσα ejector, μανίκια ejector, γροθιές, καυτά...\nΚίνα Μη τυποποιημένα εξαρτήματα ακριβείας Προμηθευτές\nΕδώ μπορείτε να βρείτε τα σχετικά προϊόντα στο Μη τυποποιημένα εξαρτήματα ακριβείας, είμαστε επαγγελματίες κατασκευαστής του Πείρος πυρήνα, Πείρος εκτίναξης, Γυρίστε το μούχλα, Τμήματα μούχλας, Εξαρτήματα μούχλας, Πλαστικά μέρη καλουπιών. Έχουμε επικεντρώθηκε στην διεθνή ανάπτυξη των εξαγωγών προϊόντων, την παραγωγή και τις πωλήσεις. Έχουμε βελτιώσει τις διαδικασίες ελέγχου της ποιότητας του Μη τυποποιημένα εξαρτήματα ακριβείας για να εξασφαλιστεί ότι κάθε εξαγωγή εξειδικευμένο προϊόν.\nΑν θέλετε να μάθετε περισσότερα για τα προϊόντα σε Μη τυποποιημένα εξαρτήματα ακριβείας, κάντε κλικ τα στοιχεία του προϊόντος για να δείτε τις παραμέτρους, μοντέλα, φωτογραφίες, τιμές και άλλες πληροφορίες σχετικά με το Πείρος πυρήνα, Πείρος εκτίναξης, Γυρίστε το μούχλα, Τμήματα μούχλας, Εξαρτήματα μούχλας, Πλαστικά μέρη καλουπιών.\nΌ, τι είναι μια ομάδα ή άτομο, εμείς θα κάνουμε το καλύτερο δυνατό για να σας παρέχει ακριβείς και λεπτομερείς μήνυμα για Μη τυποποιημένα εξαρτήματα ακριβείας!


ΣΙΛΕΙΑ ΔΗΜΟΥΛΗ, Ψυχολόγος - ONLINE COUNSELING: Αυγούστου 2012\n1. Νοερή εξάσκηση: σε αυτή την άσκηση μπορεί να πραγματοποιήσει με τη φαντασία του ο έφηβος «εικονικές πραγματικότητες» στις οποίες μπορεί να τοποθετήσει ΟΠΟΙΟΝ, Ο,ΤΙ και ΟΠΟΤΕ θέλει εκείνος. Μεγιστοποιεί την απόδοση του έφηβου σε ό,τι μπορει νοερά να θέσει στόχους και να φανταστεί μονοπάτια επιτυχίας.\nΜια παραλλαγή αυτής της άσκησης είναι «το Θαύμα». ΒΙΩΜΑΤΙΚΟ\n2. Ανάπτυξη αυτοπεποίθησης: Ο καθρέφτης είναι μια από τις πιο αποτελεσματικές τεχνικές για την ενίσχυση της αυτοπεποίθησης. Το προσωπικό ημερολόγιο, επίσης.\n3. Καθορισμός στόχων: Το πρόγραμμα βοηθά στη μείωση του άγχους και την αύξηση των κινήτρων. Είναι σημαντικό να γίνεται με τη βοήθεια των ενηλίκων και σταδιακά να αφήνουμε τον έφηβο αυτόνομο.\n4. Αυτοδιάλογος: Ο εσωτερικός διάλογος χρησιμοποιείται κυρίως από αθλητές και ανθρώπους που χρειάζονται αυτοσυγκέντρωση.\n5. Παρακίνηση: Η εξωτερική παρακίνηση σημαίνει διέγερση των εσωτερικών κινήτρων του μαθητή.\nΑυτές είναι μερικές από τις ασκήσεις που χρησιμοποιώ προκειμένου οι έφηβοι να χαλαρώσουν από το άγχος του σχολείου, των εξετάσεων, της πίεσης των συνομηλίκων, και να μπορέσουν να δουν ξανά τον εαυτό τους καθαρά και με πιο σαφείς στόχους. Με αυτό τον τρόπο, αυξάνεται η αυτοπεποίθησή τους και έχουν μεγαλύτερες πιθανότητες επίτευξης των στόχων τους.\nΕπικοινωνήστε μαζί μου για να συζητήσουμε τις δικές σας ανάγκες.\nΑναρτήθηκε από Σίλεια Δημουλή στις 2:01 π.μ. Δεν υπάρχουν σχόλια:\nΕτικέτες άγχος, αυτοπεποίθηση, επιτυχία, έφηβοι, οικογένεια, στόχοι, σχολείο, χαλάρωση, online συμβουλευτική\nΑναρτήθηκε από Σίλεια Δημουλή στις 7:25 π.μ. Δεν υπάρχουν σχόλια:\nΈνα από τα πιο δύσκολα θέματα για τους συντονιστές σχολών γονέων αποτελεί το «Διαδίκτυο».\nΓια εμάς το θέμα αυτό συνδέεται με θέματα Επικοινωνίας αλλά και Σχέσεις του Εφήβου τόσο μέσα όσο και έξω από το οικογενειακό πλαίσιο.\nΟι ενδο-οικογενειακές σχέσεις είναι ένα κομμάτι της Ψυχολογίας της Οικογένειας που μπορεί να «ελεγχθεί» με τη συναίνεση των γονέων.\nΟι εξω-οικογενειακές σχέσεις αφορούν πιο πολλά κομμάτια της Ψυχολογίας και επιπλέον εμπλέκουν και το «λειτουργικό ανήκειν» και «συνδέεσθαι» στο σχολικό χώρο.\nΤα δύο παραπάνω είναι μαθημένες λειτουργίες από την οικογένεια, που στην εφηβεία βρίσκονται σε διαστρεβλωμένη κατάσταση καθώς οι έφηβοι τείνουν να πιστεύουν ή ότι δεν ανήκουν κάπου ή ότι αν ανήκουν κάπου (συνομήλικη ομάδα) είναι αρκετό για την προσωπική τους ανέλιξη.\nΤο Διαδίκτυο, λοιπόν, έρχεται να αντικαταστήσει τις δύο παραπάνω λειτουργίες οι οποίες μπορεί να είναι είτε σαθρές (θέμα ψυχολογικό) είτε ανυπόφορες (φυσιολογική εφηβεία).\nΠολύ συχνά αναφέρεται στις έρευνες ότι υπάρχουν κάποια συγκεκριμένα κριτήρια τα οποία τείνουν να πληρούν οι έφηβοι που περνούν πολλές ώρες (όλο τον ελεύθερο χρόνο) στο διαδίκτυο:\n1. Μονογονεϊκές οικογένειες\n2. Δυσλειτουργικές οικογένειες\n3. Καταθλιπτικός περίγυρος ή του ίδιου\n5. Βαρεμάρα (6% τζόγος)\nΕμείς σαν μοναδικό και πιο αποτελεσματικό τρόπο αντιμετώπισης θεωρούμε την σωστή ΕΠΙΚΟΙΝΩΝΙΑ, στοιχεία της οποίας είναι:\n4. Δίοδοι επικοινωνίας\nΗ Λία μιλάει με τον γιο της Κυριάκο ετών 10.\nΟ Κυριάκος βρίσκεται στο δωμάτιό του το οποίο με την ευλογία της Λίας έχει πλήρως εξοπλιστεί με ηλεκτρονικά αξεσουάρ.\nΗ Λία έχει αρχίσει να ανησυχεί για την επίδοση του γιου της τόσο στα μαθήματα αλλά και στις κοινωνικές του σχέσεις. Δείχνει αφηρημένος και πιο νευρικός, ενώ η ευερεθιστότητά του φαίνεται πια και στον ύπνο του. Ξυπνάει συχνότερα από ότι πριν.\nΗ Λία, κάθε φορά που παίζει ο Κυριάκος, του φωνάζει αλλά και τον ενημερώνει για τους διαφορετικούς τρόπους που μπορεί να βρει για να παίξει. Αλλά ο γιος της κάθε φορά φωνάζει, τη διώχνει από το δωμάτιο ή αδιαφορεί.\nΕυτυχώς, υπάρχουν ακόμα οι εκδρομές της Κυριακής που της θυμίζουν ότι είναι οικογένεια.\n(Υλικό από τις Σχολές Γονέων που διοργανώνονται υπό τον συντονισμό της Σίλειας Δημουλή)\nΑναρτήθηκε από Σίλεια Δημουλή στις 7:22 π.μ. Δεν υπάρχουν σχόλια:\nΕτικέτες γονείς, διαδίκτυο, εξάρτηση, επικοινωνία, έφηβοι, οικογένεια, συμβουλευτική, σχέσεις, online συμβουλευτική\nΣτη σύγχρονη εποχή μας ρωτούν συχνά τους ψυχολόγους γιατί παρέχουμε τις υπηρεσίες μας σε ένα κόστος που είναι δύσκολο κάποιος να μας επισκέπτεται συστηματικά. Συχνά απαντάμε ότι έτσι ο θεραπευόμενος (συμβουλευόμενος) αποδεικνύει τη δέσμευσή του στη διαδικασία.\nΝαι, ισχύει αυτό..αλλά κάποιες φορές είναι αρκετά προκλητικές οι τιμές μας.\nΣκέψη και κίνηση ανακούφισης είναι οι προσαρμοσμένες τιμές για τους ανέργους ή τους φοιτητές (30-40 ευρώ τη συνεδρία) τις οποίες θα βρείτε στο ΚΕΝΤΡΟ ΜΑΘΗΣΗΣ & ΕΞΕΛΙΞΗΣ στον Άγιο Στέφανο (www.kentromathisis.gr). Μία ακόμα καινοτόμα λύση είναι η διεξαγωγή συμβουλευτικής μέσω διαδικτύου (www.onlinecounseling.gr) όπου και το κόστος της συνεδρίας πέφτει στο 50-60 % των live συνεδριών.\nΑναρτήθηκε από Σίλεια Δημουλή στις 1:32 μ.μ. Δεν υπάρχουν σχόλια:\nΕτικέτες διαδίκτυο, συμβουλευόμενος, συμβουλευτική, συνεδρία, ψυχολόγος, online συμβουλευτική


ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ | Page 2 | PESEDE\nSubmitted by Manager on Mon, 15/06/2020 - 09:18\nRead more about ΑΑΔΕ: Διαθέσιμη η εφαρμογή εκδήλωσης ενδιαφέροντος για την επιστρεπτέα προκαταβολή\nSubmitted by Manager on Mon, 15/06/2020 - 09:16\nRead more about ΑΑΔΕ: Διαθέσιμη η εφαρμογή "Τα Έσοδά μου" για την υποβολή στοιχείων εσόδων (Επιστρεπτέα Προκαταβολή και ΣΥΝ-ΕΡΓΑΣΙΑ)\nSubmitted by Manager on Mon, 15/06/2020 - 09:13\nRead more about ΑΑΔΕ: Διαθέσιμη η εφαρμογή δήλωσης μισθώσεων ακινήτων σύμφωνα με την Α1139/2020 (Δήλωση COVID)\nΑΑΔΕ: Τροποποίηση της Δ.ΟΡΓ.Α 1036960 ΕΞ 2017/ 10.3.2017 (Β΄ 968 και 1238) απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.), ως προς τον ανακαθορισμό της δομής και των αρμοδιοτήτων της Διεύθυνσης Ελέγχων (Δ.ΕΛ.)\nSubmitted by Manager on Fri, 12/06/2020 - 15:03\nΑΑΔΕ: Τροποποίηση της Δ.ΟΡΓ.Α 1036960 ΕΞ 2017/ 10.3.2017 (Β΄ 968 και 1238) απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.), ως προς τον ανακαθορισμό της δομής και των αρμοδιοτήτων της Διεύθυνσης Ελέγχων (Δ.ΕΛ.), καθώς και καθορισμός των οργανικών θέσεων προσωπικού της Κεντρικής Υπηρεσίας της Γενικής Διεύθυνσης Φορολογικής Διοίκησης (Γ.Δ.Φ.Δ.)\nRead more about ΑΑΔΕ: Τροποποίηση της Δ.ΟΡΓ.Α 1036960 ΕΞ 2017/ 10.3.2017 (Β΄ 968 και 1238) απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.), ως προς τον ανακαθορισμό της δομής και των αρμοδιοτήτων της Διεύθυνσης Ελέγχων (Δ.ΕΛ.)\nΑΑΔΕ: Τροποποίηση της υπ' αρ. ΔΔΑΔΑ 1037653 ΕΞ 2020/13.3.2020 απόφασης του Διοικητή της ΑΑΔΕ: «Μέτρα κατά της διασποράς του κορωνοϊού COVID-19 σε χώρους λειτουργίας των υπηρεσιών της Α.Α.Δ.Ε.» (Β' 858)\nSubmitted by Manager on Fri, 12/06/2020 - 10:21\nRead more about ΑΑΔΕ: Τροποποίηση της υπ' αρ. ΔΔΑΔΑ 1037653 ΕΞ 2020/13.3.2020 απόφασης του Διοικητή της ΑΑΔΕ: «Μέτρα κατά της διασποράς του κορωνοϊού COVID-19 σε χώρους λειτουργίας των υπηρεσιών της Α.Α.Δ.Ε.» (Β' 858)\nΑΑΔΕ: Πώς λαμβάνουν ενημερότητα οι φορολογούμενοι όταν δεν έχουν πιστωθεί οι πληρωμές τους\nSubmitted by Manager on Thu, 11/06/2020 - 15:03\nRead more about ΑΑΔΕ: Πώς λαμβάνουν ενημερότητα οι φορολογούμενοι όταν δεν έχουν πιστωθεί οι πληρωμές τους\nΑΑΔΕ: Έκδοση αποδεικτικού ενημερότητας ή βεβαίωσης οφειλής από πρόσωπα στα οποία έχει χορηγηθεί παράταση καταβολής ή αναστολή είσπραξης, στο πλαίσιο των μέτρων για την αντιμετώπιση των επιπτώσεων από τον κορωνοϊό –COVID 19\nSubmitted by Manager on Thu, 11/06/2020 - 09:24\nRead more about ΑΑΔΕ: Έκδοση αποδεικτικού ενημερότητας ή βεβαίωσης οφειλής από πρόσωπα στα οποία έχει χορηγηθεί παράταση καταβολής ή αναστολή είσπραξης, στο πλαίσιο των μέτρων για την αντιμετώπιση των επιπτώσεων από τον κορωνοϊό –COVID 19\nΑΑΔΕ: Διευκρινίσεις για το χειρισμό των αναρτηθέντων στην προσωποποιημένη πληροφόρηση ποσών συμψηφισμού κατά 25% με άλλες οφειλές σε περίπτωση ολοσχερούς εξόφληση οφειλών ΦΠΑ» του άρθρου 3 της από 13.04.2020 ΠΝΠ (ΦΕΚ 84 Α΄)\nSubmitted by Manager on Thu, 11/06/2020 - 09:20\nΑΑΔΕ: Διευκρινίσεις για το χειρισμό των αναρτηθέντων στην προσωποποιημένη πληροφόρηση ποσών συμψηφισμού κατά 25% με άλλες οφειλές σε περίπτωση ολοσχερούς εξόφληση οφειλών ΦΠΑ» του άρθρου 3 της από 13.04.2020 ΠΝΠ (ΦΕΚ 84 Α΄) «Μέτρα για την αντιμετώπιση των συνεχιζόμενων συνεπειών της πανδημίας του κορωνοϊού COVID-19 και άλλες κατεπείγουσες διατάξεις», όπως κυρώθηκε με το άρθρο 1 του ν. 4690/2020 (104 Α΄)»\nRead more about ΑΑΔΕ: Διευκρινίσεις για το χειρισμό των αναρτηθέντων στην προσωποποιημένη πληροφόρηση ποσών συμψηφισμού κατά 25% με άλλες οφειλές σε περίπτωση ολοσχερούς εξόφληση οφειλών ΦΠΑ» του άρθρου 3 της από 13.04.2020 ΠΝΠ (ΦΕΚ 84 Α΄)\nΑΑΔΕ: Πώς θα γίνουν οι συμψηφισμοί με μελλοντικές οφειλές του 25% ΦΠΑ Μαρτίου και Α΄ τριμήνου 2020\nSubmitted by Manager on Thu, 11/06/2020 - 09:14\nRead more about ΑΑΔΕ: Πώς θα γίνουν οι συμψηφισμοί με μελλοντικές οφειλές του 25% ΦΠΑ Μαρτίου και Α΄ τριμήνου 2020\nΑΑΔΕ: Διευκρινίσεις για το συμψηφισμό του 25% ΦΠΑ Μαρτίου και Α΄ τριμήνου\nSubmitted by Manager on Tue, 02/06/2020 - 10:33\nRead more about ΑΑΔΕ: Διευκρινίσεις για το συμψηφισμό του 25% ΦΠΑ Μαρτίου και Α΄ τριμήνου


Τραγικό: Γιατρός στην Πάτρα δεν ολοκλήρωσε εγχείρηση σε ασθενή αλλά δεν σταμάτησε εκεί… | VRL\nΤραγικό: Γιατρός στην Πάτρα δεν ολοκλήρωσε εγχείρηση σε ασθενή αλλά δεν σταμάτησε εκεί…\nΔημοσιεύθηκε στις 10-09-2017 @ 10:30πμ\nΚατά τη διάρκεια της επέμβασης που έγινε σε ιδιωτική κλινική της Πάτρας, η οποία δεν έχει άδεια για τις συγκεκριμένες επεμβάσεις, καθώς είναι διαφορετικού ιατρικού αντικειμένου, ο γιατρός που είχε αναλάβει την αφαίρεση της χολής δεν της την αφαίρεσε τελικά, αλλά αρκέστηκε στην πρακτική του καθαρισμού της χολής.\nΗ υπόθεση πάντως έχει πολλαπλές παραμέτρους, καθώς αφενός η κλινική στην οποία έγινε η επέμβαση δεν είχε άδεια για τέτοιου είδους επεμβάσεις, αφετέρου ο γιατρός που έκανε την επέμβαση αφαίρεσης χολής είναι συνταξιούχος και έχει καταθέσει την άδειά του, και τέλος και σημαντικότερο ο σοβαρός τραυματισμός του συζύγου της ασθενούς με φερόμενο ως δράστη τον πλαστικό χειρουργό, ο οποίος θα βρεθεί ενώπιον της δικαιοσύνης με βαρύτατες κατηγορίες.\nRelated Items:ασθενής, γιατρός, εγχείριση, ιδιωτική κλινική, Πάτρα, σχολή\nΔολοφονήθηκε βίαια η διάσημη φώκια Αργυρώ η σπάνια «μονάχους μονάχους» της Σάμμου\nΟι πρώτες φωτογραφίες από το μετρό Θεσσαλονίκης είναι γεγονός!


To ξεπούλημα των ελληνικών περιουσιών στα κατεχόμενα της Κύπρου – Γεγονότα στο μικροσκόπιο\nΠέρασε σχεδόν ακόμα ένας χρόνος από το προδοτικό πραξικόπημα και την τουρκική εισβολή και κατοχή. Ο κυπριακός Ελληνισμός ακόμα μια φορά θα θυμηθεί, θα συζητήσει, θα ρίξει το φταίξιμο ο ένας στον άλλο. Οι διάφοροι «πρωταγωνιστές» ακόμα μία φορά στους τηλεοπτικούς δέκτες, διεκδικώντας τα παράσημα της δικής τους δόξας χωμένοι στον δικό τους μικρόκοσμο\nΚαι έτσι έχουν περάσει 45 χρόνια από τότε χωρίς να αλλάξει τίποτα. Η ζωή συνεχίζεται, οι νέοι στα κέντρα αναψυχής και στις παραλίες, τώρα υπάρχουν και τα καζίνα των κατεχομένων!!! όπως και εδώ.\nΤι χαρά, όλα δουλεύουν ρολόι. Η ελληνοκυπριακή πλευρά φέρνει στη μνήμη μου το κινηματογραφικό έργο του Μιχάλη Κακογιάννη «Όταν τα ψάρια βγήκαν στη στεριά». Με την τελευταία σκηνή του έργου, τα ψάρια νεκρά από τη μόλυνση των νερών από το περιεχόμενο ατομικής βόμβας και οι παραθεριστές να χορεύουν μέσα στην τρελή χαρά πίνοντας το θανατηφόρο νερό.\nΠαρακολουθώ όλες τις τηλεοπτικές συζητήσεις –πράγματι το «εγχειρίδιο της βλακείας», του δημοσιογράφου Χαριτόπουλου, θα είναι πολύ ενδιαφέρον να το διαβάσετε. Τότε θα διερωτηθείτε πώς είναι δυνατόν να έχουμε επιτρέψει σε τόσες μετριότητες να χειρίζονται το μέλλον μας ασταμάτητα.\nΕκείνο που με το σημείωμά μου απλώς θα ήθελα να πω, δεν έχει κανένας μέχρι σήμερα προβληματισθεί και να πει ευθαρσώς ότι λάθη, φοβερά λάθη, έκαμαν πολλοί. Δεν υπάρχουν ούτε ιερά τέρατα ούτε ιερές αγελάδες.\nΔεν προβληματίζει κανένα η συμφωνία κορυφής Μακαρίου-Ντενκτάς της 12ης Φεβρουαρίου 1977 που στην 3η παράγραφο αναφέρει: «Θέματα αρχών όπως η ελευθερία διακίνησης, ελευθερία εγκατάστασης, το δικαίωμα περιουσίας και άλλα εξειδικευμένα ζητήματα, είναι ανοικτά για συζήτηση, λαμβάνοντας υπόψη τη θεμελιώδη βάση ενός δικοινοτικού ομοσπονδιακού συστήματος και ορισμένες πρακτικές δυσκολίες, οι οποίες μπορεί να προκύψουν για την τουρκοκυπριακή κοινότητα».\nΚατά κυριολεξία «υποθηκευτήκαμε» στους Τούρκους, θέσαμε με την υπογραφή του Προέδρου Μακαρίου υπό αμφισβήτηση τα ανθρώπινα δικαιώματα. Για 45 ολόκληρα χρόνια οι Τούρκοι διεκδικούν με σθένος ό,τι εμείς δεσμευτήκαμε, με τις διαφορετικές ερμηνείες που κατά καιρούς είτε εμείς είτε οι Τούρκοι προσπαθούν να δώσουν στο κείμενο και τις λέξεις της συμφωνίας.\nΤον Απρίλιο του 1977 ο τότε συνομιλητής αείμνηστος Τάσσος Παπαδόπουλος, δηλαδή δύο μήνες μετά τη συμφωνία κορυφής του Μακαρίου, κατέθεσε χάρτη μαζί με έγγραφο της ελληνοκυπριακής πλευράς που αποτελούσε το πολιτικό πλαίσιο μέσα στο οποίο κατατέθηκε ο χάρτης.\nΟ χάρτης αυτός περιόριζε την υπό τουρκοκυπριακή διοίκηση περιοχή στο 20% με την επιστροφή της Μόρφου, Αμμοχώστου, Βαρώσια και άλλες περιοχές κατά μήκος της γραμμής, περιορίζοντας όχι μόνο την έκταση αλλά και τη δυνατότητα με τον τρόπο αυτό να επιστρέψουν 120.000.00 πρόσφυγες.\nAσφαλώς δεν ήταν δυνατόν να γίνει αποδεκτό για συζήτηση τέτοιο πολιτικό πλαίσιο και τόσο μικρή έκταση γης υπό τουρκοκυπριακή διοίκηση, παρόλες τις προσπάθειες τις οποίες είχε κάνει τότε ο Αμερικανός Κλαρκ Κλίφορντ για έναρξη των συνομιλιών.\nΕκείνοι που αντέδρασαν στη στάση του Τάσσου Παπαδόπουλου δεν ήτανε οι Τούρκοι ή οι ξένοι όπως συνήθως αρεσκόμαστε να λέμε, αλλά και οι εδώ υποταγμένοι των Αμερικάνων που οι ίδιοι οι Αμερικανοί μας περιγράφουν τον τρόπο με τον οποίο ηγεμονεύουν επίλεκτα μέλη των κρατών που θέλουν να υποτάξουν και να επιβάλουν τη δική τους θέληση. Ίδετε τις σελίδες 40, 41 του βιβλίου του Δρα Ιάκωβου Καρεκλά με τον τίτλο «Περί Πολιτικών».\nΑπόσπασμα: «Θα χρησιμοποιήσουμε όλον τον υλικό μας πλούτο αν χρειασθεί. Εμπορικά προϊόντα, αστέρες του κινηματογράφου… Θα τους αλλάξουμε συνείδησιν. Θα τους αλλάξουμε την ταυτότητα.\nΠώς θα το πετύχουμε αυτό; Χρησιμοποιούντες ανθρώπους δικούς των. Δεν θα αντιλαμβάνεται κανείς τι θα συμβαίνει, εκτός από ελάχιστους. Αυτούς θα τους περιθωριοποιήσουμε. Θα τους βγάλουμε τρελούς».\nΒρέθηκε ασφαλώς και ο επιφανειακός λόγος και κατά την κρίση μου καθ’ υποβολή εντός και εκτός ότι «άκουσον! άκουσον!» δεν έπρεπε να δώσει πρώτος τον Χάρτη. Έπρεπε ταυτόχρονα να δώσουν και οι Τούρκοι. Δεν έχω καμίαν αμφιβολία ότι ο αείμνηστος Τάσσος Παπαδόπουλος αν αφήνετο απερίσπαστος και με τη στήριξη της ελληνοκυπριακής ηγεσίας ως ο μόνος συνομιλητής, τα σημερινά αποτελέσματα δεν θα ήταν αυτά που έχουμε σήμερα, και τελειώνω λέγοντας: Αλίμονο Κύπρος γιατί οι μετέπειτα εξελίξεις με δικαιώνουν.\nΜε αποτέλεσμα, όλα στο τραπέζι του Γλαύκου Κληρίδη, να φτάσουμε στο Σχέδιο Ανάν που ασφαλώς δεν είναι ξενόφερτο αλλά τα περισσότερα σημεία συμφωνημένα από την κυβέρνηση Κληρίδη. Δεν μου διαφεύγει η τηλεοπτική παρουσία του Γλαύκου Κληρίδη κατά την περίοδο της εκλογής του το 2003 ότι, «τα συνιστώντα κράτη θα έχουν τη δική τους εσωτερική και εξωτερική κυριαρχία».\nΔυστυχώς το κυπριακό πρόβλημα εμείς το δημιουργήσαμε με τα δικά μας λάθη από το 1950 για να καταλήξουμε σήμερα να ανοίγουμε οδόφραγμα που μόνο οι Τούρκοι επωφελούνται, να τους διοχετεύσουμε τουρισμό με τον τρόπο αυτόν, να παίρνουν βοήθεια από την Ευρωπαϊκή Ένωση, να ακολουθούν κατά γράμμα το σχέδιο Ανάν στο εδαφικό, να τους τροφοδοτούμε με συντάξεις και δωρεάν ιατροφαρμακευτική περίθαλψη, να επωφελούνται της κυπριακής (δηλαδή ευρωπαϊκής) ιθαγένειας και εμείς να χαιρόμαστε να τρώμε ψάρι στο Πέντε Μίλι της Κερύνειας χωρίς να κάθεται κανένα ψαροκόκαλο στον λαιμό, ξεχνώντας ότι οι ιδιοκτήτες του Πορφύρης και Παγώνα και η κόρη τους Ξένια, είναι αγνοούμενοι ακόμα.


ΘΑΝΟΣ ΕΥΗ koukfamily: Ποδαρικό Τούρκικο με Γεώτρηση ακόμα και στο ΑΙΓΑΙΟ;\nΜε την τούρκικη μπαμπεσιά ότι και γεωπολιτική ανάλυση να κάνεις πέφτεις πάντα έξω. Άρα πρέπει να τα δεις τα πράγματα με άλλη ματιά δηλ. όπως τα βλέπει ο τούρκος (δηλ. τι εννοεί ο τούρκος)\nΜέσα σε αυτό το περιβάλλον των απειλών και των εκβιασμών βγαίνει ο Τούρκος ΥΠΕΞ Μεβλούτ Τσαβούσογλου και δηλώνει:\n«Σας στην σκάσαμε»\n«Ο Τούρκος Υπουργός ανέφερε ακόμη ότι πότε πότε υπάρχει ένταση με την Ελλάδα στο Αιγαίο. "Παρόλο που δεν έχουν εκδώσει τους γκιουλενιστές, προσπαθούμε να φέρουμε σε θετική πορεία τις σχέσεις μας. Θα πραγματοποιήσουμε Συνάντηση Ανώτατης Συνεργασίας. Και ο Τσίπρας θα έρθει στην Άγκυρα", ανέφερε.\n«Δεύτερη ημέρα Χριστουγέννων στον αέρα έκαναν οι πιλότοι των μαχητικών! 36 τουρκικές παραβιάσεις\nΗ Τουρκία χρόνια τώρα έχει διαγράψει όσα προβλέπονται στο “ελληνοτουρκικό μορατόριουμ” για αποφυγή οποιασδήποτε στρατιωτικής δραστηριότητας κατά τις ημέρες που κάποια από τις δύο χώρες εορτάζει μεγάλη θρησκευτική εορτή. Και χθες ,αλλά κυρίως σήμερα οι Τούρκοι έκαναν παραβιάσεις που εξελίχθηκαν σε εμπλοκές. Σήμερα καταγράφηκαν 36 παραβιάσεις.» https://www.militaire.gr/deyteri-imera


You Contact! | Chantal van den Heuvel, chantal van den heuvel vlog\nΚατάλληλο για: Toshiba Satellite A Συμβατό με: , , , , , , , , Τάση εξόδου: 19V Τωρινό: 3. Je suis satisfaite de ma commande. Όσο υψηλότερος είναι ο αριθμός των Α, τόσο το γρηγορότερο η συσκευή σας θα φορτίζει. Προσθήκη στο καλάθι μύθοι και θρύλοι της κύπρου Σύγκριση. Προσθήκη στο καλάθι μη επανδρωμένων αεροσκαφών Σύγκριση. Ευαίσθητο δέρμα : το δέρμα τσιμπάει, τραβάει.\nmicro-USB. facebook. … : .\nΜπορείτε συνεπώς να χρησιμοποιήσετε το κανονικό σας καλώδιο φόρτισης και να το συνδέσετε στη θύρα USB. Ποιά μπαταρία χρειάζεστε; ».\nΙδιότητες: Ειδικά σχεδιασμένη για το κανονικό και το μεικτό δέρμα, η λεπτόρρευστη αυτή κρέμα προσφέρει στο δέρμα μοναδικό ματ αποτέλεσμα, ενώ της χαρίζει άμεση άνεση. Nog te vaak wordt gezegd dat de persoon met autisme zich maar moet aanpassen, hetgeen ongeveer op hetzelfde neerkomt als je tegen iemand die blind is zou zeggen dat hij maar wat beter zijn best moet doen om te kunnen zien.\nHet was de start van een zoektocht. Είναι κατάλληλη για μένα; Η λεπτόρρευστη Κρέμα για ματ αποτέλεσμα απευθύνεται ειδικά στο κανονικό και μεικτό δέρμα που θέλει να καταπολεμήσει τη γυαλάδα που εντοπίζεται στο μέτωπο, τη μύτη και το πηγούνι, προσφέροντας του παράλληλα την απαλότητα και την άνεση ενός καλά ενυδατωμένου δέρματος.\nIn heb ik praktijk You Contact opgericht.\nΧωρίς έλαια oil - free. Ένας πολλαπλός φορτιστής είναι σε θέση να φορτίσει και άλλες συσκευές πέρα απο την δικιά σας και μπορείτε να τον χρησιμοποιήσετε για άλλες συσκευές επίσης.\nVeel mensen met autisme hebben hierdoor een laag zelfbeeld en weinig zelfvertrouwen. :. : Toshiba Satellite A :. Aanpassingen in de omgeving van de persoon met autisme zijn dan essentieel.\nΠοιά μπαταρία χρειάζεστε;. Aanpassingen in de omgeving van de persoon met autisme zijn dan essentieel. Με αντιγηραντική, αντιοξειδωτική δράση και απομακρύνει τους περιβαλλοντικούς ρύπους και απορροφά την λιπαρότητα.\nHet is een continu proces waarbij nieuw opgedane kennis en ervaringen tot een visie hebben geleid van waaruit ik werk.\nAutisme omvat een breed spectrum. … .\nΤέλος, η υψηλή περιεκτικότητα σε υαλουρονικό οξύ, βελτιώνει την όψη των ρυτίδων, βοηθάει στην αποτελεσματική ενυδάτωση και στην επαναφορά της ελαστικότητας της επιδερμίδας. Χάρη στα ενεργά συστατικά της ενεργοποιείται η φυσική διαδικασία ενυδάτωσης και ενισχύεται η κυκλοφορία νερού στα επιδερμικά κύτταρα.\nΕπιλέξτε Κατηγορία σύμφωνο ελεύθερης συμβίωσης αγγλικα. Προσθήκη στο καλάθι μελωδια της ευτυχιας παλλας κριτικες Σύγκριση.\nAlleen vanuit veiligheid is ontwikkeling mogelijk.\nEen bijdrage leveren aan het welbevinden van de cliënt zodat ontwikkeling mogelijk is, mensen de regie houden over hun leven en meer levensgeluk en gezinsvreugde ervaren.\nJe suis satisfaite de ma commande. Mijn beeld over autisme is tijdens mijn zoektocht en opleiding steeds bijgesteld en verfijnd. In kreeg autisme voor mij voor het eerst een gezicht doordat we te maken kregen met autisme binnen ons gezin. Nog te vaak wordt gezegd dat de persoon met autisme zich maar moet aanpassen, hetgeen ongeveer op hetzelfde neerkomt als je tegen iemand die blind is zou zeggen dat hij maar wat beter zijn best moet doen om te kunnen nederlandse campings in de bourgogne. oil - free.\nΕπιλέξτε Την Συσκευή Σας. Συνδετήρας εξόδου: 12 pcs πωγωνιανη ιωαννινα αποσταση συναυλίες θεσσαλονίκη οκτώβριος μοντερνα ελληνικα τραγουδια γαμου Δωρεάν αποστολή, χωρίς προμήθεια συναλλαγών!\n: ? Avene.\nArtie 14.09.2019 00:54 Antwoord\nΑποτελέσματα μετά την χρήση της Tolérance extrême για 21 ημέρες, κατά μέσο όρο. Το δέρμα « τραυματίζεται » από τα ακατάλληλα αυτά προϊόντα.\nSoufyan 18.09.2019 06:41 Antwoord


TO BLOG TOU FITITI: Απεργία πείνας από επιχειρηματία\nΑπεργία πείνας από επιχειρηματία\nΕνας απελπισμένος μικρομεσαίος επιχειρηματίας ,ο Θεόδωρος Τενέζος που εδώ και 2,5 χρόνια κατηγγειλε στην Επιτροπή Ανταγωνισμού και στην κυβέρνηση το σκληρό Ελληνικό καρτέλ του χάλυβα, που κατέστρεψε την επιχείρησή του, η οποία ήταν πρότυπο ανάπτυξης, βρίσκεται από σήμερα το πρωί σε ΑΠΕΡΓΙΑ ΠΕΙΝΑΣ.\nΤΟΠΟΣ: Μπροστα στο κτίριο της Επιτροπής Ανταγωνισμού,Πατησίων 70 και Κότσικα\n- ΣΤΑΜΑΤΗΜΑ της συγκάλυψης του καρτέλ και αληθινή ?πλήρης έρευνα της καταγγελίας του τωρα\nΑΠΟ ΚΥΒΕΡΝΗΣΗ , ΕΠΙΤΡΟΠΗ ΑΝΤΑΓΩΝΙΣΜΟΥ\nΤο ΚΑΡΤΕΛ των μεγαλοβιομηχάνων του ΧΑΛΥΒΑ μας κατέστρεψε.\nΗ κυβέρνηση ? Επιτροπή Ανταγωνισμου τους ΠΡΟΣΤΑΤΕΥΕΙ.\n- ΑΚΡΙΒΕΙΑ - ΟΙΚΟΝΟΜΙΚΗ ΑΝΑΣΦΑΛΕΙΑ - ΚΛΕΙΣΙΜΟ ΜΙΚΡΟΜΕΣΑΙΩΝ - ΑΝΕΡΓΙΑ - ΦΤΩΧΕΙΑ\n«Η μικρομεσαία επιχείρησή μας, πρόσφερε δουλειά άμεσα η έμεσα σε 200 οικογένειες.\nΗταν μοντέλο αυτόνομης ανάπτυξης.\nΚαταφύγαμε στην Επιτροπή Ανταγωνισμού.\nΓιά δύο χρόνια δεν έκανε τίποτα.\nΔιαμαρτυρόμαστε και καταγγέλουμε αυτούς που ανέχονται και παρέχουν προστασία στα καρτέλ»\nΑναρτήθηκε από Blog tou Fititi στις 1:08 μ.μ.\nΕτικέτες Διάφορα, Ελλάδα, Έπεσε στο mail μας, Κοινωνία-Oικονομία


Προς διαχρονικά προβληματισμένους, εκατοστής τεσσαρακοστής τρίτης επιστολής, το ανάγνωσμα… | Elena Perikleous\nΘέμα: «Μια καινούρια πατρίδα και μια αγκαλιά»\nΙστορίες φυγής και ξεριζωμού. Ιστορίες αποξένωσης και απομόνωσης. Αιτίες ο πόλεμος, το καθεστώς, η φτώχια, η αναζήτηση μιας καλύτερης ζωής.\nΚαι γίνεσαι πρόσφυγας, γίνεσαι μετανάστης…\nΜια ανοικτή αγκαλιά να τους υποδεχτούμε.\nΔομές που δεν θα μετατρέπονται σε γκέτο.\nΜπορούμε να κάνουμε τη διαφορά στη ζωή τους.\nΚαλωσορίσατε. Εδώ θα βρείτε μια καινούρια πατρίδα.\nH Σακίρα ζούσε με τον Σιλάν στο σπίτι με τα άλλα παιδιά μετανάστες δίπλα από το σχολείο. Δεν ήξεραν καλά ελληνικά. Ήξεραν όμως να χαμογελούν, να αγκαλιάζουν, να ονειρεύονται, να φοβούνται, να θυμούνται, να παίζουν. Ο Σιλάν φρόντιζε τη Σακίρα. Ήταν η μικρή του αδελφή και η μητέρα, όταν τους έβαζε στη βάρκα, του είπε «Τη Σακίρα και τα μάτια σου. Μέχρι να επιστρέψετε ή να έρθουμε εμείς να σας βρούμε. Εκεί που θα πάτε δεν ξέρω τι θα βρείτε ελπίζω μόνο να μην βρείτε βόμβες. Εδώ, στη δική μας πατρίδα είναι που μαζεύτηκαν όλες οι βόμβες του κόσμου. Είναι τόσο πολλές που παρακαλώ να μην έμεινε ούτε και μία για τις υπόλοιπες χώρες του κόσμου. Να φύγετε παιδιά μου. Να φύγετε να γλιτώσετε από τις βόμβες»\nΈφυγαν. Γλίτωσαν. Έχασαν όμως ρίζες, πατρίδα, γλώσσα, μνήμες. Βρήκαν όνειρα. Όνειρα που έμοιαζαν με χαρταετούς χωρίς σπάγκο να τους κρατά δεμένους με τη γη. Χαρταετούς-όνειρα που πετούσαν και έφευγαν.\nΠολύ συχνά σκέφτονταν: Τι είναι Πατρίδα; Είναι όλα όσα μας φτιάχνουμε και όσα αγαπούμε; Αν την χάσεις μπορείς να βρεις μια καινούρια;\nΑν μπορείς να τρέξεις να παίξεις να γελάσεις να θυμηθείς, να κλάψεις να αγκαλιάσεις και να αγκαλιαστείς. Αν μπορείς να κοιτάξεις στα μάτια και να μιλήσεις χωρίς λέξεις.\nΓιατί πατρίδα είναι ο τόπος της καρδιάς σου. Εκεί που η καρδιά σου χαμογελά. Εκεί που μπορείς να κοιμάσαι κάθε βράδυ με ένα όνειρο από την παλιά σου πατρίδα αγκαλιά. Γιατί η πατρίδα κρύβεται σε κάθε καρδιά που θυμάται.\nΝα επιστρέψουν πίσω τα βέλη μας όλα. Να μην χάσουν τον δρόμο τους. Φορτωμένα αγάπη και ελπίδα και όνειρα. Για έναν καλύτερο κόσμο. Για ένα καλύτερο αύριο.\nΑπό πού λείπει η πατρίδα; Από εκεί που δεν υπάρχουν άνθρωποι και κράτη ν΄ ανοίξουν πόρτες και καρδιές και να σε υποδεχτούν!


Τα καλύτερα ξενοδοχεία για το 2017 - Nailsworth - TripAdvisor\nΤα καλύτερα ξενοδοχεία - Nailsworth, Αγγλία\nNailsworth - Ξενοδοχεία\nNailsworth: Δείτε όλα τα ξενοδοχεία εκεί ή στη γύρω περιοχή\n66,5 χλμ. από Nailsworth\n35,8 χλμ. από Nailsworth\nRelais & Châteaux361 $\n69,7 χλμ. από Nailsworth\n70,4 χλμ. από Nailsworth\n71,5 χλμ. από Nailsworth\n36,7 χλμ. από Nailsworth\n70,9 χλμ. από Nailsworth\n66,4 χλμ. από Nailsworth\n36,8 χλμ. από Nailsworth\n36,0 χλμ. από Nailsworth\n67,5 χλμ. από Nailsworth\n70,6 χλμ. από Nailsworth\n37,5 χλμ. από Nailsworth\n69,8 χλμ. από Nailsworth\n61,8 χλμ. από Nailsworth\n70,5 χλμ. από Nailsworth\n37,8 χλμ. από Nailsworth\n75,6 χλμ. από Nailsworth\n48,2 χλμ. από Nailsworth\n78,3 χλμ. από Nailsworth\n78,8 χλμ. από Nailsworth\n45,1 χλμ. από Nailsworth\n31,3 χλμ. από Nailsworth\n37,4 χλμ. από Nailsworth


Με τον Λεβαδειακό προπονήθηκε την Τρίτη ο Λεονάρντο, συνεχίζει ο Αντιλέχου, αδιέξοδο με Καπετάνο\nYou are here:: ΑΡΧΕΙΟ ΕΙΔΗΣΕΩΝ ΑΘΛΗΤΙΚΑ Με τον Λεβαδειακό προπονήθηκε την Τρίτη ο Λεονάρντο, συνεχίζει ο Αντιλέχου, αδιέξοδο με Καπετάνο\nΠέμπτη, 27 Ιούλιος 2017 08:47\tΓραφείο Λιβαδειάς\nΤην πρώτη του προπόνηση έκανε την Τρίτη με τον Λεβαδειακό ο Λεονάρντο, την ίδια στιγμή συνεχίζει ο Αντιλέχου, ενώ σε αδιέξοδο είναι οι συζητήσεις των Βοιωτών με τον Παντελή Καπετάνο.\nΟ 31 ετών Βραζιλιάνος στόπερ Λεονάρντο Χοσέ Απαρεσίδο Μόουρα που βρίσκεται στην Ελλάδα για λογαριασμό του Λεβαδειακού έχει θητεύσει στη Σαχτάρ Ντόνετσκ και στη Σάντος.\nΟ Λατινοαμερικανός θα συνεχίσει τις προπονήσεις και αν όλα πάνε καλά θα υπογράψει συμβόλαιο με τον Λεβαδειακό.\nΥπενθυμίζεται ότι ο συγκεκριμένος παίκτης είχε υπογράψει τον Ιούλιο του 2005 συμβόλαιο πενταετούς διάρκειας στη Σαχτάρ και μάλιστα τότε η ομάδα της Ουκρανίας είχε δώσει 1,8 εκατ. δολάρια για να τον αποκτήσει από τη Σάντος.\nΤο 2007 δόθηκε δανεικός πίσω στη Σάντος, ενώ ακολούθησαν νέοι δανεισμοί σε Σάο Καετάνο, Βάσκο ντα Γκάμα, Γκρέμιο Προυντέντε, Αβαΐ και Ατλέτικο Γκοϊανιένσε. Σε αυτή την ομάδα υπέγραψε ως ελεύθερος πλέον, το 2012. Ακολούθησε το 2013 η Criciuma (Βραζιλία) και κατά σειρά οι Ponte Preta (Βραζιλία), Bragantino (Βραζιλία), Ituano (Βραζιλία), Santos (Βραζιλία), Mersin Idmanyurdu (Τουρκία), Santa Cruz (Βραζιλία), Parana (Βραζιλία), ενώ τελευταία του ομάδα ήταν η Santo André της χώρας του.\nΟ Λεονάρντο έχει ύψος 1.88 και είναι διεθνής με την Εθνική Βραζιλίας Κ17 και Κ20. Μάλιστα τον Απρίλιο του 2005 κλήθηκε από τον Κάρλος Αλμπέρτο Παρέιρα στην Εθνική ανδρών για φιλικό με τη Γουατεμάλα, αλλά δεν αγωνίστηκε. Ξεκίνησε να παίζει ποδόσφαιρο από τα τμήματα υποδομής της Σάντος, στην οποία και υπέγραψε το πρώτο του επαγγελματικό συμβόλαιο.\nΤο επικείμενο απόκτημα του Λεβαδειακού είχε αγωνιστεί και σε ένα παιχνίδι στο Champions League το 2006, όταν χρησιμοποιήθηκε βασικός στην ήττα (0-2) της Σαχτάρ από τη Βαλένθια.\nΤην ίδια στιγμή ο Μόιζε Αντιλέχου συνεχίζει να προπονείται με τον Λεβαδειακό. Ο 22χρονος Γάλλος αμυντικός (γεννημένος στις 01/11/1995) που την περασμένη αγωνιστική περίοδο φόρεσε τη φανέλα της Κέρκυρας σε επτά παιχνίδια, δεν είναι ακόμη βέβαιο ότι θα υπογράψει, αλλά παραμένει στο Καρπενήσι, όπου προετοιμάζεται η ομάδα της Βοιωτίας.\nΤέλος σε ότι αφορά στον Καπετάνο η μεταγραφή του στον Λεβαδειακό τελικά δεν προχώρησε με τον ποδοσφαιριστή να προκρίνει ομάδα του εξωτερικού.


Μαγιορκίνης κορωνοϊός: Ανησυχία για έξαρση κρουσμάτων στην Αττική | Ειδησεις | Pagenews.gr\nΕΠΙΜΕΛΕΙΑ Μαρία Κρουστάλη 05.09.2020 | 23:48 ΧΡΟΝΟΣ ΑΝΑΓΝΩΣΗΣ 3 '\nPagenews.gr / Ελλάδα / Μαγιορκίνης κορωνοϊός: Ανησυχία για έξαρση κρουσμάτων στην Αττική\nΜαγιορκίνης κορωνοϊός: «Με την επιστροφή των εκδρομέων ίσως να δούμε μια μικρή αύξηση στην Αττική» τόνισε σε δηλώσεις του ο Γκίκας Μαγιορκίνης.\nΣτο άνοιγμα των σχολείων, στην επιστροφή των εκδρομέων από τις καλοκαιρινές διακοπές αλλά και στο πως εξελίσσεται η πανδημία του κορωνοϊού στη χώρα μας, αναφέρθηκε ο Γκίκας Μαγιορκίνης, επίκουρος καθηγητής Υγιεινής και Επιδημιολογίας στην Ιατρική Σχολή του Εθνικού και Καποδιστριακού Πανεπιστημίου Αθηνών. «Υπάρχει ανησυχία για έξαρση κρουσμάτων λόγω των μαζικών επιστροφών στην Αττική» τόνισε στον ΣΚΑΙ και εξήγησε:\n«Είναι πολύ εύκολη η αναπαραγωγή ορφανών κρουσμάτων που δεν σχετίζονται μεταξύ τους και είναι και γενικά δύσκολη η εφαρμογή μέτρων οπότε με την επιστροφή των εκδρομέων ίσως να δούμε μια μικρή αύξηση στην Αττική».\nΣχετικά με τις δηλώσεις του κ. Παρασκευή για τρίτο, τέταρτο και πέμπτο κύμα κορωνοϊού μέσα στον χειμώνα ανέφερε: «Αυτό που νομίζω ότι θέλει να περιγράψει ο συνάδελφος είναι ότι μπορεί να δούμε μια παλινδρόμηση. Αντί να δούμε δηλαδή την μείωση και την εξαφάνιση που είδαμε τον Μάιο με το πλήρες lockdown που μόνο έτσι μπορεί να δούμε μια τέτοια μείωση να δούμε μια κυματοειδή μορφή που να ανεβοκατεβαίνει αναλόγως με το πόσο αποτελεσματικά είναι τα μέτρα που λαμβάνονται».\nΑναφορικά με τη γρίπη ο κ. Μαγιορκίνης σημείωσε ότι πιθανότατα φέτος να είναι πιο ήπια αφού προβλέπεται μαζικός εμβολιασμός. «Οι νέοι μας ακούσανε, δείξανε μια συγκατάβαση στα μέτρα και το θεωρώ πολύ θετικό ωστόσο βλέπουμε ότι η αποτελεσματικότητα των μέτρων δεν πηγαίνει πολύ καλά στα 50 – 60 και αυτό πρέπει να μας απασχολεί. Ή είναι η μετάδοση από τους νέους που δεν νομίζω ή ότι ο πυρήνας στην ηλικία 50-60 ετών έχει παραμείνει και πρέπει να δούμε πως θα τον αντιμετωπίσουμε».\nΑναφορικά με το άνοιγμα των σχολείων στις 14 Σεπτεμβρίου ο καθηγητής είπε ότι τα σχολεία πρέπει να λειτουργήσουν ως ένα εκπαιδευτικό σύστημα όπου τα παιδιά θα μάθουν πως θα προστατεύονται αλλά όχι μόνο μέσα στην τάξη αλλά και στην κοινότητα.\nΠαράλληλα, σημείωσε πως έχουμε αποφύγει το κακό σενάριο για πάνω από 700 κρούσματα μέχρι τέλος Αυγούστου. «Είμαστε σε ένα μέτριο σενάριο αυτή την στιγμή όπου βλέπουμε μια σταδιακή αύξησης του αριθμού των διασωληνωμένων που σίγουρα οφείλεται στην έξαρση που είχαμε πριν από 7 ημέρες και μια σχετική προσγείωση του κρουσμάτων. Θα δούμε κατά πόσο αυτό θα συνεχίσει και θα θέλαμε να δούμε κάτω από 200 την ημέρα» κατέληξε.\nΘύελλα αντιδράσεων για το τεστ κορωνοϊού σε ιδιωτικό κέντρο - Παραίτηση Μαγιορκίνη ζητά ο ΣΥΡΙΖΑ\nΑΤΤΙΚΗΓΚΙΚΑΣ ΜΑΓΙΟΡΚΙΝΗΣΚΟΡΩΝΟΙΟΣ ΕΝΗΜΕΡΩΣΗΚΡΟΥΣΜΑΤΑΣΧΟΛΕΙΑ